PCVesti - Promene u vrhu kompanije Vip\nPromene u vrhu kompanije Vip\nby tnewson 14.05.2010\nDOSADAŠNJI PREDSEDNIK UPRAVNOG odbora i izvršni direktor za marketing Vip mobile, Aleksander Šperl, juče je postavljen za izvršnog direktora za komercijalne poslove kompanije A1 Telekom Austrija. Posle tri i po godine uspešnog poslovanja na mestu predsednika Upravnog odbora Vipa, Šperl će novu poziciju preuzeti u avgustu ove godine.\nPod Šperlovim vođstvom kompanija Vip mobile, najveća tzv. “greenfield” investicija u Srbiji do danas, zabeležila je izvanredan rast uprkos nepovoljnom poslovnom okruženju. Za manje od tri godine komercijalnog poslovanja, Vip danas ima oko 1,2 miliona korisnika i zauzima tržišno učešće veće od 12%. Vip je prvi operater koji je na tržište uveo inovacije poput Blekberija iz Vodafona ili telefone sa Android platformom. Vipov tim je izgradio i visoko kvalitetnu mrežu koja danas svojim signalom pokriva 98% teritorije Srbije.\nŠperl je 2009. godine izabran za najboljeg mladog austrijskog menadžera u Centralnoj i Istočnoj Evropi, a dva puta za redom je proglašen za jednog od deset najuticajnijih stranih menadžera u Srbiji.\nAleksandera Šperla u Vipu će naslediti Tanasis Kacirubas (Thanasis Katsiroubas), menadžer u oblasti mobilnih komunikacija sa velikim međunarodnim iskustvom. Ovaj izvršni menadžer, poreklom Grk, već je 15 godina u industriji telekomunikacija, a svoje bogato iskustvo je sticao radeći za nekoliko mobilnih operatera u Istočnoj i Jugoistočnoj Evropi. Između ostalog, Tanasis Kacirubas je bio na poziciji predsednika Upravnog odbora kompanije Globul, drugog najvećeg mobilnog operatera u Bugarskoj.\n,,Nakon što su Aleksander Šperl i njegov tim uspešno postavili poslovanje kompanije, nastaviću istim putem i posvetiti se daljem jačanju Vipove pozicije na srpskom tržištu. Unapred se radujem saradnji sa visoko motivisanim timom i ostvarenju uspeha zajedničkim trudom!’’, kaže Tanasis Kacirubas povodom svog postavljenja. Kacirubas se školovao u SAD i ima dve tehničke diplome bostonskog univerziteta Nortistern, kao i zvanje MBA.\nU Vipu je došlo do još jedne kadrovske promene, Petra Štangl je krajem aprila postavljena na mesto izvršnog direktora za marketing kompanije Vip mobile. Ona se pridružila Upravnom odboru ovog mobilnog operatera sa pozicije zamenika direktora za marketing mobilkom austrija. ,,Moj glavni cilj je da doprinesem uobličavanju uspeha kompanije putem usluga koje će biti orijentisane ka korisnicima i sa inovativnim proizvodima poput ,,pametnih’’ telefona, kao i da privučem još više korisnika i obezbedim njihovu vernosti našem brendu.’’, rekla je Petra Štangl.\n|Search:Find More About Promene u vrhu kompanije Vip|\nThis entry was posted in PC Vesti, PDA/Mobile/Camera. Bookmark the permalink.\nAdobe otvorio konkurs za Adobe Design Achievement 2009 nagrade\nElektronska provera uplata za penzijsko osiguranje\nNokia Messaging servis dostupan u Srbiji od maja 2010.\nZapanjujuće performanse novog fotoaparata IXUS 300 HS


Danas rođena beba začeta prokrijumčarenom spermom – Nadlanu.com\nDanas rođena beba začeta prokrijumčarenom spermom\nObjavljeno 10. jan 2014. / 20:02:19\nSupruga jednog palestinskog zatvorenika rodila je danas dečaka Hasana, začetog spermom prokrijumčarenom u pojas Gaze\nTel Aviv, Gaza – Supruga jednog palestinskog zatvorenika rodila je danas dečaka Hasana, začetog spermom prokrijumčarenom u pojas Gaze, saopštila je njena porodica.\nTo je bila prva uspešna trudnoća te vrste na toj palestinskoj teritoriji. Usledila je nakon nekoliko sličnih slučajeva prošle godine na Zapadnoj obali.\nPonosna majka Hana al -Zanain izjavila je Rojtersu da joj je Izrael zabranjivao da poseti muža od 2006. godine, pozivajući se na bezbednosne razloge.\nVećina od 1,8 miliona stanovnika Gaze ne može da uđe u Izrael iz istog razloga, iako se to dopušta nekim trgovicima i veoma bolesnim ljudima.\nPojas kontroliše islamistički Hamas od sredine 2007. godine, kada je pobedio pristalice sekularnog umerenijg Fataha. Od tada je i izraelska blokada nad tom teritorijom pojačana i bilo je nekoliko žestokih sukoba između izraelske vojske i hamasovaca.\nNjen suprug Tamer uhapšen je tokom upada izraelske armije u grad Beit Hanun, na severu pojasa Gaze i osuđen na 12 godina zbog članstva u lslamskom džihadu.\nNjegov dvadesetdvogodišnji brat Tarik, frizer po zanimanju, izjavio je da je danas heroj dobio heroja.\nIzrael smatra, međutim, da su Palestinci zatočeni u izraelskim zatvorima, mnogi od njih zbog ubistva Izrelaca, teroristi, a ne heroji.\nU okviru dogovora o obnovi izraelsko-palestinskih pregovora, krajem jula, Izrael je pristao da u četiri faze oslobodi 104 Palestinca koji već dugo služe zatvorsku kaznu.Do sada su oslobođene tri grupe od po 26 zatvorenika i njima se na palestinskim teritorijama priređuje svečan doček, što izraelska strana osuđuje.\nMnogi Izraelci protive se oslobađanju i zato vlada, ne bi li smirila protivnike, najavljuje širenje jevrejskih naselja na okupiranoj Zapadnoj obali i anektiranom istočnom Jerusalimu.\nZahvaljujući krijumcarenju sperme šest žena je zatrudnelo na Zapadnoj obali prošle godine, a tu praksu odobravaju i verski lideri. Doktor Salem Abu Kaizaran iz Medicinskog centra Razan u Nablusu kazao je da je od 1967. godine uhapšeno ukupno 750.000 Palestinca i da mnogi služe duge kazne.\nOn je objasnio da porodice pate, a da medicinski centar, u kome radi, nudi izlaz.\nPalestinci ističu da su njihovi zatvorenici borci u političkoj borbi i da zaslužuju više zaštite na osnovu međunarodnog prava. Oni se pozivaju na odluku izraelske vlade iz 2006. da dopusti ubici izraelskog premijera Jicaka Rabina da začne sina, zahvaljujući bračnim posetama.\n14. januar ipak radni dan\nAleksa Jelić: Vreme mi je da se ženim!\nDok su roditelji pravili žurku, osmomesečna beba se ugušila!\nPokušala da ubije sina: Bacila novorođenče u kanalizaciju


Dan online - Regioni: Novi lift nakon tri decenije - 2019-07-07\nRegioni BOLNICA „DANILO I” NA CETINJU DOBILA KOMFORNIJU I DOSTUPNIJU ZDRAVSTVENU ZAŠTITU\nBolnica Danilo prvi na Cetinju Novi lift nakon tri decenije\nCETINjE – Nakon više od tri decenije, cetinjska bolnica „Danilo prvi” dobila je novi lift, čime će pacijenti, kako ističu iz ove zdravstvene ustanove, dobiti komforniju i dostupniju zdravstvenu zaštitu.\nPrema riječima direktorice bolnice dr Sonje Radojičić,radovi su završeni ovih dana, a staro liftovsko postrojenje zamijenjeno je novim. Ona je dodala i da su menadžment i zaposleni bolnice zahvalni pacijentima koji su imali razumijevanja dok je trajala izgradnja novog lifta.\n- Izgradnja novog lifta obezbijeđena budžetskim sredstvima Ministarstva zdravlja, Fonda za zdravstveno osiguranje i Prestonice Cetinje i donacijom Ministastva kulture je od izuzetnog značaja za bolnicu na Cetinju jer će doprinijetili i olakšati funkcionisanje ove zdravstvene ustanove, a time i poboljšati kvalitet, dostupnost i efikasnost sekundarne zdravstvene zaštite u ovom gradu - istakla je Radojičić i naglasila posebnu zahvalnost osoblju bolnice na razumijevanju i strpljenju.\n- Ništa manje zahvalnost dugujemo Vatrogasnoj službi grada, kolegama u KCCG i risanskoj bolnici jer smo bili prinuđeni da dijagnostički neobrađene pacijenete upućujemo u te zdravstvene ustanove, s obzirom na to da nam je Hirurgija i RTG dijagnostika smještena na drugom spratu bolnice, te da je bez lifta bio onemogućen rad u najzahtjevnijim stanjima- naglasila je Radojičić.\nBolnicu „Danilo prvi” izgradio je Knjaz Nikola 1873. godine, sa radom je počela 1875. i prvi pacijenti bili su ranjenici iz Hercegovačkog ustanka. Nova bolnica izgrađena 1964. godine u kojoj se i dalje radi, a renovirana je nakon zemljotresa 1979. godine.


DSS: Vlada za račun multinacionalnih kompanija hoće da uvede GMO u Srbiju! - Balkanska\nVLADA HOĆE DA NA MALA VRATA UVEDE GMO U SRBIJU\nIz ovoga je sasvim jasno da se sprema uvođenje GMO hrane u Srbiju i to u tišini, kako se javnost ne bi protiv toga pobunila.\nVlada pokušava i da čitavu stvar „zamulja“ i „zamagli“ tvrdnjom da će za ovo biti doneti „posebni propisi“, o kojima se ništa ne zna. Uvođenje GMO hrane izazvalo bi nesagledive posledice po zdravlje građana Srbije, po životnu sredinu, ali i po srpsku ekonomiju.\nDSS upozorava poslanike Narodne skupštine da ovo imaju na umu u raspravi, kao i tokom glasanja.\nTakođe pozivamo Vladu Republike Srbije da ovaj predlog zakona povuče. Ukoliko to ne bude učinjeno, Vlada i poslanici preuzimaju ogromnu odgovornost za posledice koje mogu nastati uvođenjem GMO hrane, ističe se u saopštenju Demokratske stranke Srbije.\nTags: DEMOKRATSKA STRANKA SRBIJE, DSS, GMO, VLADA REPUBLIKE SRBIJE


Novu Strategiju reforme javne uprave praviti po mjeri građana – Institut alternativa\nInstitut alternativa » Javna uprava » Novu Strategiju reforme javne uprave praviti po mjeri građana\nObjavljeno 11. 05. 2020. 11. 05. 2020.\nNovu Strategiju reforme javne uprave praviti po mjeri građana\nPozvali smo Ministarstvo javne uprave da proces izrade Strategije reforme javne uprave u Crnoj Gori 2021-2025 učini participativnim i transparentnim, ukazali na nedostatke važeće Strategije i dali preporuke za unapređenje buduće\nNa kojim vrijednostima i načelima temeljiti proces pripreme nove Strategije?\nProces planiranja Strategije koja treba da u narednih pet godina obezbijedi efikasnost i otvorenost državne uprave, mora započeti analiziranjem trenutnog stanja u procesu reforme javne uprave. Najprije je potrebno sagledati one oblasti u kojima nema suštinskog napretka, najproblematičnije oblasti kao i one oblasti čiji značaj je zaboravljen, zanemaren ili potcijenjen.\nReforma državne uprave mora biti suštinska, a ne smije biti puka formalnost u namjeri da se zadovolji ono što su tehnički zahtjevi Evropske unije i drugih međunarodnih i inostranih organizacija. Posao reformisanja državne uprave ne smije biti simuliran, naročito u onim segmentima reforme za koje izostaje politička volja kako bi se unaprijedili.\nStrategija reforme javne uprave ne smije biti zasnovana na pitanjima, pretpostavkama, budućim analizama, ne smije biti preopterećena indikatorima uspjeha koji su lažna slika i ne smije svoju nesadržajnost pravdati time da su ključna strateška pitanja ostavljena drugim strategijama.\nKo sve treba da bude uključen u proces izrade Strategije?\nKako bi se mapirali uzroci problema u dosadašnjoj reformi uprave, smatramo da je važno ohrabriti učešće svih, a naročito pojedinaca i grupa koji postavljaju kritička pitanja, daju inovativne odgovore i rješenja. Konstruktivni predlozi, a i kritike, daće veći doprinos reformi od paralelnih mreža podržavalaca Ministarstva javne uprave i Vlade.\nTakođe, sugestija koju smo uputili Ministarstvu javne uprave je i pravovremeno konsultovanje i uključivanje šireg kruga institucija, a ne samo Ministarstva javne uprave i, u manjoj mjeri Generalnog sekretarijata Vlade i Ministarstva finansija, a kako bi se osiguralo da organi razumiju obaveze koje proističu iz Strategije. Potrebno je omogućiti učešće svih zainteresovanih strana, u prvom redu građana koji su korisnici usluga, zatim institucija na državnom i lokalnom nivou, državnih službenika, organizacija civilnog društva i sudova. Važno je obezbijediti učešće predstavnika Zaštitnika ljudskih prava i sloboda, Upravnog suda, Agencije za sprječavanje korupcije, kao i Odbora za politički sistem, pravosuđe i upravu Skupštine Crne Gore.\nGdje se nalaze postojeće informacije i koje informacije nedostaju?\nPotrebno je da svi analitički materijali koji su proizvedeni u okviru procesa sprovođenja Strategije 2016-2020 (najmanje 11 analiza) budu objedinjeni i javno dostupni, kako bi se iskoristili za temeljnije planiranje ciljeva i aktivnosti u novoj strategiji. Takođe, potrebno je utvrditi koje informacije nedostaju i šta je propušteno da se uradi. Tako, nije objavljen Izvještaj o eksternoj evaluaciji realizacije Strategije, nije usvojen ni objavljen Izvještaj o sprovođenju Akcionog plana za implementaciju Strategije reforme javne uprave, za prvu polovinu 2019.godine, kao ni izvještaj za drugu polovinu 2019. godine.\nNa šta treba staviti fokus, šta treba unaprijediti, o čemu treba raspravljati?\nOd posebnog značaja je u narednom ciklusu reforme javne uprave staviti fokus na oblast upravnih usluga, kroz segment daljeg razvoja elektronskih usluga sa jedne, i unapređenje tradicionalnih usluga na šalterima sa druge strane. Oblast upravnih usluga se mora dodatno povezati sa optimizacijom u širem smislu, organizacijom poslova i racionalizacijom broja zaposlenih u državnoj upravi. Takođe, potrebno je predvidjeti sistemsko proširivanje načela i principa zapošljavanja iz Zakona o državnim službenicima i namještenicima na cjelinu javne uprave.\nKada je riječ o odgovornosti, Strategijom reforme javne uprave je potrebno obezbijediti poštovanje Zakona o slobodnom pristupu informacijama u dijelu proaktivnog objavljivanja informacija i podstaknuti širenje opsega objavljenih informacija izvan zakonski obaveznog minimuma.\nDodatno, predložili smo otvaranje rasprave o unapređenju sistema osnivanja, upravljanja i nadzora rada javnih preduzeća i javnih ustanova, kao i o razumnom, dugoročnom i održivom rješavanju “sukoba“ između državne uprave i lokalne samouprave u pogledu opsega usluga i obima budžeta.\nKonačno, sugerisali smo integrisanje Strategije reforme javne uprave sa strategijama čija je izrada u toku ili će biti započeta tokom izrade Strategije za period 2021-2025 (Strategija digitalne transformacije Crne Gore 2021 – 2025, Strategija otvorenosti Vlade Crne Gore 2021-2025 (…), nastavak Programa reforme upravljanja javnim finansijama 2016-2020, kao i novi Plan optimizacije javne uprave).\nMinistarstvo javne uprave Reforma javne uprave\nVideo: Zbog čega smo protiv predloženih izmjena Zakona...


Jedna od njih je - koliko je “ledership” važan u finansijama i na koji način je funkcija finansija evoluirala tokom poslednjih 10 godina. Postavljeno je pitanje da li je „effectiveness“ sastavni deo „leadership-a“ i stavljen je akcenat da CFO jedne kompanije mora biti kreativan kao poznavalac poslovanja svih sektora unutar svoje organizacije, kako bi kao business partner mogao da odgovori na zahtve svog CEO.\nJedna od tema bila je i kako se CFO-vi snalaze u ulozi funkcije čuvara vrednosti kada su u pitaju IT operacije.\nIznet je podatak da globalni budžet za IT usluge iznosi 5 biliona dolara, što premašuje vrednost GDP-a Japana, treće svetske ekonomske sile. Prema istraživanju, oko 44 odsto anketiranih kompanija je opredeljeno za digitalnu transformaciju, dok je 38 odsto uključeno u taj proces. Konstantovano je da je CFO u kompaniji uključen u proces digitalne transformacije i to sa više aspekata.\nDragana Grozdanić, COO CBS International, govorila je o digitalizaciji u sektoru nekretnina, kao tradicionalnoj industriji. Prema njenim rečima, digitalizacija se odnosi na ponudu, kroz virtuelne ture, kao i marketing. Ona je rekla da se 20 odsto transakcija u svetu obavlja online, ali da i giganti e-trgovine, poput „Alibabe“ i „Amazona“, otvaranju prodavnice, što govori da je najbolja neka kombinacija digitalnog i tradicionalnog. Ona smatra da je ulaganje u IT za industriju nekretnina važno, o čemu svedoči podatak da sve više kompanija iz tog sektora ulazi u partnerstvo sa IT kompanijama.\nDragan Ranisavljević, CFO Gomex, kaže da digitalizacija pomaže razvoju mreže i donosi inovativna rešenja. On je kao primer uvođenja novih tehnologija naveo softver za upravljanje zalihama, koji je značajno unapredio poslovanje i doneo uštede. Kako je cilj svakog CFO da se troši što manje, a da rezultati budu što veći, smatra da svaki projekat u procesu digitalizacije donosi korist.\nBranislav Lončar, CFO Publicis, smatra da digitalizacija donosi novi način komuniciranja. Kad je reč IT sektoru, trend u svetu su akvizicije, sve više se kupuju IT kompanije, što govori da su i ostale industrije shvatile njihov značaj. Lončar kaže da naš region ne kaska mnogo za tim trendom.\nVeljko Ćeran, IT Coordinator Koteks Viscotan, rekao je da u proizvodnji nema potpune robotizacije, i da će uvek biti potrebni ljudi, ali da digitalizacija poboljšava poslovanje. Kad je reč o ulaganjima u procesu digitalizacije, on smatra da treba najviše investirati u bezbednost.\nAnketa pokazuje da 15 odsto kompanija u Srbiji za IT usluge izdvaja 5-10 odsto budžeta, 68 odsto kompanija izdvaja 1-5 odsto, a 9 odsto kompanija izdvaja ispod 1 procenta. Inače, u svetu se za IT usluge izdvaja u proseku oko 8 odsto.\nNa konferenciji je istaknuto da je saradnja između poreske uprave i realnog sektora neophodna kako bi biznis mogao da se poboljša u budućnosti. Dragan Demirović, pomoćnik ministra finansija je u svom izlaganju istakao da je veoma važna dvosmerna komunikacija između privrede i nadležnih ograna, posebno kad je reč o porezima. U tom segmentu najvažnija je uloga CFO-a, koji primenjuje poreske propise u praksi. „Zahvaljujući digitalizaciji povećana je efikasnost Poreske uprave, a taj proces biće nastavljen i u budućnosti“, naveo je Demirović.\nDejan Mraković, partner Deloitte Serbia, komentarišući Test samostalnosti, koji stupa na snagu 1. januara 2020. godine (odloženo 1. marta) je istakao da je ta promena izazvala brojne nedoumice, a pogađa hiljade preduzetnika. U vezi sa poreskim planiranjem, Mraković smatra da CFO treba da utvrdi koji su najveći rizici u poreskom poslovanju i da predloži način za njihovo prevazilaženje. Pored toga, potrebno ja da CFO u svakom procesu razmišlja o porezu.\nDelegati su imali prilike da se upoznaju sa značajom poreskog planiranja, kao i sa uporednom analizom strategija poreskih olakšica u Srbiji danas, sa onima koje se očekuju u budućnosti o čemu je govorio Csaba Markus, partner Hungary- R&D and Grants and Incentives leader for Deloitte CentralEurope Deloitte.\nTakođe, delegati su imali priliku da bliže upoznaju koncept blokchaina-a i njegovu upotrebu u poslovanju. Panelisti su se trudili da objasne da li je “blokchain” realnost današnjice ili san budućnosti.\nZaključak konferencije jeste da se uloga Chief Financial Officer-a sve više može preformulisati u Chief Future Officer, budući da se njihova uloga unutar kompanija iz dana u dan transformiše, kako bi odgovorili na aktuelne i nadolazeće trendove u svetu biznisa.\nUdruženje finansijskih direktora Srbije (UFDS) je poslovna asocijacija, osnovana 2014. godine u Beogradu, koja je posvećena profesionalnom razvoju finansijskih direktora i jačanju njihovog delovanja na teritoriji Srbije i regiona. Članovi UFDS-a upravljaju finansijama u kompanijama koje ostvaruju 4,7 milijardi evra prihoda i zapošljavaju preko 42.000 ljudi.


НЕОПХОДНО СТОПИРАТИ РЕЗОЛУЦИЈУ ИЛИ ЈЕ ИЗМИЈЕНИТИ | Јадовно 1941. – КУЛТУРА СЈЕЋАЊА\nNEOPHODNO STOPIRATI REZOLUCIJU ILI JE IZMIJENITI\nRuski akademik i istoričar Jelena Guskova upozorava da je glavni udar britanske rezolucije na Republiku Srpsku, ali, u slučaju da bude izglasana, bio bi osuđen cijeli srpski narod.\nRusija treba da glasa protiv britanske rezolucije o Srebrenici ili da potpuno promijeni tekst, posebno dvije tačke o osudi i poricanju genocida, ističe ruski akademik i istoričar Jelena Guskova.\nGuskova u intervjuu Srni ističe da britanska rezolucija ne smije da prođe Savjet bezbjednosti UN, jer se njom osuđuje cijeli srpski narod.\n“Ne smijemo dozvoliti da ta rezolucija prođe u tom obliku i da bude izglasana”, navodi Guskova, koja je rukovodilac Centra za izučavanje savremene balkanske krize Instituta za slavistiku Ruske akademije nauka.\nOna smatra da bi bilo dobro da Rusija predloži promjenu teksta britanske rezolucije, odnosno da se iz teksta izbaci da se “osuđuje svako poricanje genocida u Srebrenici”, a tamo gdje se “osuđuje genocid u Srebrenici” obavezno treba dodati i – “srpskog, muslimanskog i hrvatskog stanovništva”.\n“Ne mogu da budu krivi samo Srbi”, naglašava Guskova i napominje da je to prijedlog i predsjednika Republike Srpske Milorada Dodika.\nOna ocjenjuje da je u tekstu britanske rezolucije vrlo opasan stav da se “osuđuje svako poricanje genocida u Srebrenici”.\n“Slučaj Srebrenice pokazuje da oni ne istražuju, nego izmišljaju. Oni blokiraju Srbiju sa svih strana, a ovom rezolucijom žele da blokiraju potragu za istinom o događajima u BiH od 1992-1995. godine”, ističe Guskova.\nPrema njenoj ocjeni, tekst britanske rezolucije o Srebrenici je “veoma lukavo napravljen”, sa mnogo pominjanja riječi “genocid”, a dominiraju dvije antisrpske tačke.\nPrva je ona u kojoj se “osuđuje genocid u Srebrenici”, što znači da poslije toga niko neće moći da kaže da genocida nije bilo, a druga tačka je “osuda o poricanju tog genocida”.\nGusova upozorava da je glavni udar britanske rezolucije na Republiku Srpsku, ali, u slučaju da se ta rezolucija izglasa, bio bi osuđen cijeli srpski narod.\n“Na drugim mjestima te rezolucije piše i o genocidu uopšte, kao da su Srbi pravili genocid i u drugim mjestima. Zato ne smijemo dozvoliti da ta rezolucija prođe”, navodi Guskova.\nU intervjuu Srni ona napominje da je ovo ispit i za Rusiju, koja će glasati i diskutovati o tome u Savjetu bezbjednosti UN.\nGuskova ukazuje da još nema čvrstog stava rukovodstva Srbije povodom britanske rezolucije i navodi da ne zna kako će srpska vlast izaći iz ove situacije, s obzirom na to da je parlament Srbije prije nekoliko godina sam izglasao svoju rezoluciju o Srebrenici.\nJedini čvrst stav jeste stav Republike Srpske i njenog predsjednika Milorada Dodika, navodi Guskova, i podsjeća da je Dodik rekao da tekst ima dosta loših momenata o čemu će razgovarati sa ruskim šefom diplomatije Sergejem Lavrovim.\nGuskova smatra da je i nekadašnja vlast u Srbiji kriva za ovi situaciju, jer je u parlamentu prije nekoliko godina izglasana rezolucija o Srebrenici.\n“Poslala sam otvoreno pismo srpskoj skupštini i molila da ne žure sa donošenjem te rezolucije, jer će to Srbiju skupo koštati, i poručila da treba napraviti naučni tim koji će do kraja da istraži taj događaj”, navodi Guskova, koja je inostrani član Srpske akademije nauka i umetnosti (SANU).\nPrema njenim riječima, sada je došlo vrijeme ogromnog pritiska na Srbiju, Republiku Srpsku i Rusiju, a Zapad, naročito Vašington, koristi različite metode pritiska, među kojima je i ova britanska rezolucija i Srebrenici.\nGuskova zaključuje da je dobro što je kabinet predsjednika Srbije, prema pisanju beogradskih medija, ocijenio da Srbija treba da zatraži od Rusije da blokira britansku rezoluciju.


Kancelarije za finansijsku edukaciju građana počele sa radom\nU svim filijalama Narodne banke Srbije, u Kragujevcu, Nišu, Novom Sadu, Užicu i Beogradu, počele su sa radom kancelarije za finansijsku edukaciju građana. Otvaranjem ovih kancelarija Narodna banka je omogućila da građanima širom Srbije budu dostupne razumljive i sveobuhvatne informacije o finansijskim proizvodima koji se javljaju na našem finansijskom tržištu, ali i o aktivnostima iz delokruga NBS.\nKancelarije za finansijsku edukaciju su snabdevene računarima koje građani mogu da koriste kako bi posetili ne samo internet stranicu NBS, već i sajtove drugih finansijskih institucija. Uz edukativne materijale koje je NBS izradila za korisnike finansijskih usluga, kancelarije građanima obezbeđuju i stručnu pomoć u vezi svih nedoumica koje imaju na polju ličnih finansija.\nNa ovaj način NBS nastavlja aktivnosti usmerene na edukaciju građana, imajući u vidu da im unapređenje znanja iz oblasti finansija omogućava da bolje upravljaju svojim novcem, donose dobre finansijske odluke i preuzimaju odgovornost za njih. Tako je u septembru prošle godine NBS otvorila novu internet stranicu www.tvojnovac.nbs.rs namenjenu korisnicima finansijskih usluga i najširoj javnosti, na kojoj su objavljeni vodiči za životno važne teme, poput „Polazite na fakultet“, „Odvajate se od roditelja“, „Dobili ste prvi posao“, „Osnivate porodicu“.... Građanima su na sajtu NBS na raspolaganju i korisni alati, kalkulatori, pomoću kojih mogu da provere koliko su zaduženi, da li im je refinansiranje kredita isplativo, kolika bi im bila rata u slučaju promene kamatne stope i slično.\nOtvaranjem kancelarija za finansijsku edukaciju građana u svojim filijalama Narodna banka je, između ostalog, omogućila da i građani koji ne poseduju računar mogu da koriste ove i druge korisne informacije o sve brojnijim i sve složenijim finansijskim proizvodima.


Kulić: Jačati saradnju sa grčkim univerzitetima - FILTER\nRektor Univerziteta u Istočnom Sarajevu Milan Kulić i ambasador Grčke u BiH Dimitrios Papandreu iskazali su na današnjem sastanku spremnost da saradnja ove visokoškolske ustanove i grčkih univerziteta bude intenzivnija i bolja u narednom periodu, imajući u vidu dobre istorijske odnose dva naroda.\nKulić je naveo da je ovo druga posjeta grčkog ambasadora Univerzitetu u Istočnom Sarajevu i podsjetio da je prva realizovana u oktobru prošle godine, te da su tada bili iznenađeni koliko je nizak nivo saradnje ove visokoškolske ustanove sa univerzitetima u Grčkoj.\nPrema njegovim riječima, već tada je dogovoreno da se nešto po tom pitanju mora promijeniti i već se krenulo u realizaciju određenih aktivnosti.\n– Zahvaljujući ambasadoru i Ambasadi Grčke, naš univerzitet je početkom godine potpisao prvi sporazum o saradnji sa Univerzitetom Zapadna Makedonija iz Kozanija koji podrazumijeva razmjenu nastavnika, saradnika i studenata, učešće u međunarodnim projektima. Zahvaljujući ambasadoru potpisan je Memorandum o saradnji sa Institutom za balkanske studije koji se nalazi u Solunu – izjavio je Kulić novinarima u Istočnom Sarajevu.\nOn je dodao da su na dobrom putu, što je veoma značajno za Univerzitet u Istočnom Sarajevu, da bude potpisan i sporazum o saradnji sa prestižnim Aristotelovim univerzitetom u Solunu.\n– Prosto je nedopustivo da je toliko nizak nivo saradnje između Univerziteta u Istočnom Sarajevu i grčkih univerziteta, imajući u vidu činjenicu o istorijskom i prijateljskom odnosu naroda. Tokom dešavanja u proteklom ratu u BiH, veliki broj naše djece, naših porodica boravio je u Grčkoj i ostvarili su neraskidive veze. To nas obavezuje da i mi sa univerziteta našu saradnju intenziviramo – istakao je Kulić.\nPapandreu je rekao da je današnji sastanak bio prilika da doniraju značajnu kolekciju knjiga na grčkom jeziku za univerzitetsku biblioteku i akademsku zajednicu.\nOn je dodao da je Ambasada Grčke u BiH pokrenula veoma značajnu akciju saradnje sa obrazovnim ustanovama, posebno Republike Srpske.\n– Pokrenuli smo akciju otvaranja grčkih kutaka širom BiH i već smo jedan osnovali u Doboju, a u planu je da u maju bude otvoren u Banjaluci – naveo je Papandreu.\nOn je podsjetio da se ove godine navršava 200 godina od početka grčkog ustanka i oslobođenja Grčke od Turaka, što predstavlja veliki jubilej, te da je s tim u vezi grčka Ambasada pokrenula aktivnost pisanja studentskih sastava o ovoj temi.\n– Teme su upućene na univerzitete u Istočnom Sarajevu i Banjaluci i studenti istorije, ali i drugi, bave se pisanjem različitih tekstova, eseja o ovoj temi. Ovih dana ćemo dobiti te tekstove na adresu naše ambasade i najbolje autore ćemo nagraditi – rekao je Papandreu.\nOn je rekao da je zadovoljan što imaju priliku da grčki jezik, istoriju i kulturu promovišu u obrazovnim ustanovama Republike Srpske, ističući da su naišli na veliko odobravanje domaćina.\nPapandreu je dodao da je Ambasada Grčke u BiH pokrenula aktivnost, posredstvom Ministarstva spoljnih poslova i institucije “Helenski fond za kulturu”, koja funkcioniše kao predstavnik grčke kulture širom svijeta, da profesor Filozofskog fakulteta Univerziteta u Istočnom Sarajevu Vladan Bartula bude zvanični predstavnik grčke kulture u BiH.\nTags: grčka ambasada Dimitrios Papandreu Milan Kulić Univerzitet u Istočnom Sarajevu\nPrethodna Učenici Srednje škole ”28. juni” nastavljaju praksu u ”Folksvagenu” i hotelu ”Holivud”\nSledeća Nika, Andrea, Jovana i Marija predstavljaće Pale na “Ritmu Evrope”


Produžen rok za legalizaciju bespravno izgrađenih objekata u TK | NEON Televizija\nProdužen rok za legalizaciju bespravno izgrađenih objekata u TK\nSkupština Tuzlanskog kantona usvojila je Prijedlog zakona o stavljanju van snage Zakona o zaštiti prirode, a razlog za to je donošenje Federalnog zakona o zaštiti prirode, koji je usklađen s propisima Evropske unije.\nPredsjednik kluba poslanika SDA u Skupštini TK Mirza Omerdić izjavio je za Fenu da je razlog donošenja ovog zakona usvajanje zakona u Parlament FBiH koji reguliše ovu materiju i sve bitne aspekte zaštite prirode, zbog čega ne postoji više potreba za egzistiranjem ovog zakona na kantonalnom nivou.\nUsvojen je i Zakon o izmjeni i dopunama Zakona o uslovima i postupku legalizacije bespravno izgrađenih građevina, kojim je produžen je rok za podnošenje zahtjeva za legalizaciju bespravno izgrađenih građevina.\nRazlog za izmjene ovog zakona je što je rok za podnošenje zahtjeva za legalizaciju bespravno izgrađenih građevina istekao 31. maja 2016. godine, a postupak legalizacije u općinama na području TK nije završen, pojašnjava Omerdić.\n”Ljudi koji su podnijeli ili trebaju da podnesu zahtjeve za legalizaciju stavljeni su u nepogodan položaj”, dodaje on, naglasivši da je izmjenom zakona rok za podnošenje zahtjeva produžen.\nNovim zakonskim rješenjem, rok za podnošenje zahtjeva za legalizaciju bespravno izgrađenih građevina produžen je do 2019. godine.


Gruzijski general: Kijev hteo da kažem da je priča o gruzijskim snajperistima - izmišljotina Kremlja\nBivši komandant elitnog odreda gruzijske vojske „Avaza“ general Tristan Citelašvili izjavio je da je Kijev pokušavao da ga nagovori da priču o gruzijskim snajperistima koji su pucali na demonstrante na Majdanu nazove izmišljotinom Kremlja.\nBagdad na ulicama: Hiljade ljudi ispraća generala Sulejmanija /foto, video/\nU Bagdadu se održava sahrana ubijenog iranskog generala Kasema Sulejmanija i njegovog poručnika u Iraku Abu Mehdija el Muhandisa, a u posmtrnoj povorci je više hiljada ljudi.\nIrak o ubistvu Sulejmanija: Nismo znali za američku operaciju\nIračke vlasti nisu bile upoznate sa planovima američke vojske da izvedu napad na Bagdad, međutim, oružane snage zemlje su spremne na sve posledice zbog novonastale situacije, izjavio je zvanični predstavnik glavnokomandujućeg oružanih snaga Iraka Abdulkarim Halaf.\nKomandant elitne iranske jedinice „Kuds“ pri Korpusu Čuvara Islamske revolucije general Kasem Sulejmani poginuo je prilikom napada na aerodrom u Bagdadu, potvrdile su iranske vlasti.\nAmerička narudžbina koja razotkriva zašto je Milo udario na srpsku crkvu\nAmerički general Ben Hodžis još letos je apelovao da se regionu i Srbiji pomogne da se odupru Srpskoj pravoslavnoj crkvi, jer je vezana za Rusiju. Da li je Milo Đukanović sada, kada Crna Gora „zakonski“ otima srpske svetinje, samo podizvođač radova koje je isporučio NATO, a narudžbina došla iz Amerike?\nGeneral iranskih specijalaca: Ako Tramp preti, neka preti meni\nGeneral specijalnih jedinica iranske Revolucionarne garde Kasem Sulejmani danas je izjavio da bi američki predsednik Donald Tramp trebalo da se obrati njemu kada preti Iranu.\nAmerika daje zeleno svetlo Izraelu da ubije proslavljenog iranskog generala?\nSjedinjene Američke Države navodno su dale Izraelu odrešene ruke da ubije generala Kasema Sulejmanija, komandanta Iranske revolucionarne garde, izveštava kuvajtski list „El Jarida“.\nLibanski general zapretio: Upotrebićemo sva sredstva protiv Izraela\n„Libanska vojska upotrebiće sva raspoloživa sredstva kako bi se suprotstavila potencijalnoj izraelskoj agresiji, pa šta košta da košta“, upozorio je komandant libanskih oružanih snaga Džozef Aun.


Pamer: Austrija podržava širenje EU, iako to ne čine druge zemlje članice\nKONFERENCIJE Veliki interes za napredak BiH\nIzbori predstavljaju važan momenat za našu zemlju\nAmbasador Republike Austrije u BiH Martin Pamer (Pammer) izjavio je jutros u Sarajevu da se njegova zemlja zalaže za daljnje širenje Evropske unije, iako trenutno nisu sve članice tako raspoložene.\nNa konferenciji "Evropa, Bosna i Hercegovina i austrijsko predsjedavanje EU", Pamer je rekao da se BiH sada priprema za izbore što predstavlja važan moment i nada se da će dobiti konstruktivne snage koje će nastaviti rad na realizaciji Reformske agende i evropskog puta.\nPojasnio je da će se na konferenciji razgovarati o važnim unutrašnjim i vanjskim pitanjima na putu ka EU i šta širenje Unije znači, je li još poželjno ili nije te šta treba uraditi na tom planu.\n- Austrija ima veliki interes da BiH napreduje i zato smo organizirali ovu konferenciju da razgovaramo o tome šta je neophodno, šta je moguće, a šta nije - rekao je Pamer.\nPriznao je da unutar EU ima različitih snaga od kojih su neke više a neke manje za daljnje širenje Unije jer je taj proces u prošlosti bio ambivalentan.\nPamer je naveo da trenutno u EU postoje tenzije između Zapada i Istoka, te Sjevera i Juga, ali i da sama Unija mora biti sposobna da primi nove članice kao što one moraju biti spososbne da provedu evropske pravila.\nKonferencija je okupila kreatore politika, analitičare, stručnjake i civilno društvo, kako bi diskutirali o glavnim aspektima procesa proširenja EU i procesa EU integracija BiH te o temama kao što su reforme, vladavina prava, bilateralna pitanja, pomirenje i vizije za budućnost.\nAustrija BiH EU Integracije Napredak Panevropska unija\n„Avaz“ članovima „Svjetla“ dodijelio ulaznice za meč BiH - Austrija\nBilino polje spremno za Austrijance\nU nesreći u Inzbruku povrijeđen bh. državljanin


Stanje prirodne nesreće ukinuto je nakon više od dva meseca, a odluka je stigla nakon ublažavanja niza mera, među kojima su i ukidanje samoizolacije i otvaranje granica, prenose federalni mediji, prenosi Srpskainfo.\nVlada FBiH je 16. marta donela odluku o proglašenju stanja prirodne nesreće radi zaštite i spašavanja ljudi i materijalnih dobara od prirodnih i drugih nesreća.\nSavet ministara je narednog dana, na poziv Predsedništva BiH, proglasio vanredno stanje, odnosno stanje prirodne ili druge nesreće.\nNadležni i dalje apeluju na građane da se pridržavaju osnovnih preporuka, a to je držanje distance, nošenje zaštitnih maski i često pranje ruku.\nPrivremeno otvaranje aerodroma u Sarajevu radi povratka državljana BiH iz Kuvajta


Evropska unija: Počela vakcinacija protiv koronavirusa\nZemlje članice Evropske unije počele su danas sa koordinisanom akcijom vakcinacije protiv koronavirusa, a vakcine prve primaju najranjivije grupe društva među 450 miliona stanovnika EU, javlja Anadolu Agency (AA).\nZdravstveni radnici, stariji građani, ali i političari su primili prve doze širom 27 država članica, čime je poručeno da su vakcine bezbedne i predstavljaju najbolju šansu da se pobedi pandemija.\n“Nije nimalo bolelo. Otvorite oči i primite vakcine”, rekla je medicinska sestra Mihaela Anghel iz Bukurešta koja je prva primila vakcinu u Rumuniji.\nU Rimu, pet doktora i medicinskih sestara je sedelo u polukrugu u bolnici infektivnih bolesti Spallanzani kako bi primili doze vakcina.\nČeška je bila jedna od najgore pogođenih zemalja koronavirusom tokom jeseni, a u toj zemlji sada je prvi vakcinu primio premijer Andrej Babis, koji je pokupšao uveriti građene da nema razloga za brigu. Pored njega, vakcinu je primila vojna veteranka Emilie Repikova.\nSveukupno, u 27 država članica EU zabeleženo je najmanje 16 miliona slučajeva zaraze i više od 336.000 smrtnih slučajeva.\nPredsednica Evropske komisije Ursula von der Leyen juče je u video-poruci navela da je distribucija vakcina državama EU “dirljiv momenat jedinstva”.\nNeke od zemalja EU, poput Nemačke, Mađarske i Slovačke krenule su sa vakcinacijom juče, dan ranije nego ostatak EU.\nEvropska agencija za lekove (EMA) će 6. januara odlučivati o dozvoli za upotrebu vakcine kompanije Moderna koja se već koristi u Sjedinjenim Američkim Državama.


Saopštenje za javnost je jedan od načina kontakta PR sektora organizcija sa predstavnicima medija. To je jasna poruka pisana od strane osobe koje je zadužena za PR organizacije i koja u svojoj suštini predstavlja neku vest koja se tiče same organizacije a cilj joj je da se putem pismenog obraćanja medijima (pisanim ili elektronskim) prenese do odredjene ciljne grupe. Mediji su ovde posrednik preko koga pokušavamo da dopremo do grupe za koju smo zainteresovani te shodno tome i biramo kome će saopštenje da bude prosledjeno.\nSamo saopštenje bi trebalo da predstavlja vest koja je interesantna za medije i koju oni kao takvu mogu da iskoriste za svoje potrebe.\nNaravno da ćete se zapitati što bi urednik bilo kog medija hteo da ovu vest stavi u svoj medij?\nOdgovor je vrlo prost. Uzmimo na primer dnevne novine. One imaju svoj broj stranica, svaka stranica bi trebala biti popunjena sa tačno odredjenom kategorijom sadržaja (rubrike politika, sport, moda, gradske vesti, komunalne vesti itd). Popuna ovih rubrika sa vestima često predstavlja i problem jer vesti ne rastu na drvetu pa ih urednik ubere već je potrebno da se do nje dodje i da se donekle bude orginalan u odnosu na sve jaču konkurenciju. Ovde nastupa naše saopštenje za štampu koje predstavlja neku vest. Ako je saopštenje napisano dobro, ono će zaintrigirati urednika odnosno novinara koje drži odredjenu oblast novina te će je iskoristiti da popuni belu stranicu sutrašnjeg izdanja novina. Znači prva stvar koja se mora voditi računa prilikom pisanja saopštenje je da ono mora predstavljati vest.\nPrimer: saopštenje za javnost povodom izlaska novog proizvoda ili saopštenje za javnost povodom organizacije odredjene humanitarne akcije itd.\nDostavljanje saopštenja medijima zavisi od toga šta je ciljna grupa organizacije kao i da li taj medij pokriva ciljnu grupu i u kojoj meri.\nprimer: ako nam je ciljna grupa potrošači u Beogradu, sigurno nećemo dostavljati saopštenje medijima u Pirotu.\nU principu, saopštenja se dostavljaju pismenim putem odnosno e-mail sa jasnim naznačenjem osobe koja će saopštenje da primi. Ukoliko se ne zna ko je ta osoba (što nije dobro), tada se ona naslove na urednika medija pa će on da to saopštenje prosledi nekom novinaru ili nižem uredniku. I ovde do izražaja dolazi ono što sam u prethodnim lekcijama napomenuo a to je da se treba voditi dosije medija kako bi se znalo tačno ko je u redakciji zadužen za šta i na njega adresirati saopštenje.\nForma saopštenje je pismena (elektronski oblik - email se podrazumeva pod pojmom pismena). Kada urednik medija dobije saopštenje, on može na miru da ga pročita i analizira kako bi mogao da se iskoristi.


Otkupljena prva tranša akcija A2A: Vlada Crne Gore vraća u vlasništvo EPCG - Indikator.ba\nOtkupljena prva tranša akcija A2A: Vlada Crne Gore vraća u vlasništvo EPCG\n15.5.2018 17:03 | Indikator.ba\nVlada Crne Gore uplatila je danas italijanskoj kompaniji A2A prvu tranšu od 68,9 miliona eura i na taj način otkupila 17.252.885 akcija u Elektroprivredi Crne Gore EPCG, saopšteno je iz Ministarstva ekonomije.\nDržava je time sa 57,01 odsto vlasništva u EPCG dolazi na 70,16 odsto i praktično vraća svoj vlasnički udio u kompaniji na nivo prije djelimične privatizacije i dokapitalizacije iz 2009. godine.\n"Nakon što je Ministarstvo ekonomije poslalo nalog, Ministarstvo finansija je, u skladu sa Zakonom o rebalansu budžeta, danas izvršilo uplatu prve tranše, za koju je rok, shodno Ugovoru o izvršenju Put opcije, bio 16. maj. Osnovnom varijantom Ugovora predviđeno je da drugo sticanje akcija od strane Države bude obavljeno u maju 2019. godine za iznos od 39,9 miliona eura za 8.826.438 akcija", objasnili su u Ministarstvu ekonomije.\nU tom Vladinom resoru objašnjavaju da će preostale akcije, kroz dvije tranše u julu 2018. i julu 2019. godine steći sama EPCG kroz mehanizam sticanja sopstvenih akcija, u skladu sa Zakonom o privrednim društvima.\n"Ukupan iznos za koji će Država otkupiti akcije od italijanske kompanije A2A diskontovan je sa 250 miliona eura na 230,6 miliona eura, po diskontnoj stopi koja odgovara parametrima zaduženja države sa odgovarajućim rokom dospijeća", naglasili su u Minsitarstvu ekonomije.\nAkcionarskim ugovorom između Crne Gore i A2A iz 2016. godine ove dvije strane su, kao akcionari EPCG, regulisali pitanja u vezi sa upravljanjem tom kompanijom, kao i uslove raskida strateškog partnerstva. Amandmanom broj 1, 29. Marta 2017. godine, produžen je rok na koji su akcionaru A2A data upravljačka prava u kompaniji, do juna 2017. godine.\n"S obzirom na to da po isteku navedenog roka nisu prepoznati preduslovi za produžetak saradnje na istim principima, Vlada Crne Gore nije prihvatila inicijativu A2A da produži rok važenja upravljačkih prava A2A u EPCG, zbog čega je 01. jula 2017. strateški partner inicirao proceduru raskida partnerstva obavještenjem o aktiviranju Put opcije”, zaključili su u Ministarstvu ekonomije, prenosi portal CdM.


Ukratko, radi se automatizovanom samohodnom robotu, nalik na automobil, koji poseduje veštačku inteligenciju. Robota koji je nazvan “javorko” osmislili su učenici trećeg razreda smera informacione tehnologije Jovan Dožić, Mlađen Stojaković i Đorđe Jeremijić, koji nam objašnjavaju da neuronska mreža na robotu uči svakog trenutka na sopstvenim greškama tokom rada kao i pomoću slika dobijenih sa kamere koja neprestano snima i posmatra prostor oko robota pod uglom od 180 stepeni.\n- “Javorko” ima mogućnost učenja na osnovu slika i može samostalno da donosi inteligentne odluke. Raspoznaje različite objekte i predmete koji ga okružuju tako da može da nađe primenu u istraživanju nepristupačnih područja poput grotla vulkana ili teško radioaktivnih područja, u pronalaženju i prepoznavanju osoba u ruševinama, ali i eventualnom istraživanju drugih planeta - pričaju tvorci “javorka”.\nDodaju i da mozak robota pokreće mikroračunar “raspberry Pi”, veličine jedne kreditne kartice, koji poseduje četvorojezgarni računarski procesor. On okreće softversku neuronsku mrežu sposobnu da sama razmišlja i daje zaključke.\n- Robot je svestan prostora i objekata oko sebe i sposoban je na interakciju sa njima. Opremljen je naprednom kamerom koja prepoznaje šablone i oblike i njihove karakteristike, pa sa tim informacijama može da se orijentiše. Takođe, tome doprinosi žiroskop sa Kalmanovim filterom, kojim robot stiče precizan osećaj ravnoteže u prostoru. Sa svoja četiri motora može da se kreće brzinom i preko 1,4 metra u sekundi, odnosno 50 kilometara na sat. Senzorom vibracije može da detektuje ako ga neki strani objekat udari ili omete u kretanju. Kako bi svi ti senzori funkcionisali u celini, kontrolisani su pomoću Arduino mikrokontrolera, koji dobija instrukcije mozga robota - kažu mladi naučnici iz novosadske srednje škole.\nOni su nesebičnu pomoć u realizaciji ovog projekta dobili od profesora programiranja Nebojše Bogićevića i profesora elektrotehnike Saše Skoka.\nProfesori kažu da je ovo jedinstven primer u našoj zemlji da učenici samoinicijativno pokrenu jedan ovako ozbiljan projekat koji zahteva puno rada i truda, ali i znanja, i to onog koje se stiče tek na fakultetu.\nProfesori dodaju i da je „javorko“ samo jedan u nizu projekata učenika kojima se ponosi ova novosadska škola, koja preuzima lidersku poziciju u tom polju delovanja, jer se njihovi štićenici takmiče čak i sa studentima.\nRobotska ruka maturanata\nMaturanti ove škole na smeru Tehničar mehatronike osmislili su robotsku ruku koju su samostalno izradili, sastavili i isprogramirali kako bi svoju školu promovisali na predsetojećem Sajmu obrazovanja.\nTvorci ovog projekta koji nazivaju industrijskim manipulatorom su učenici Aleksa Stipanović, Luka Duđak, Ivan Đorđević, Igor Brdar i Đorđe Gajinović, uz pomoć profesorice Milice Milosavić Karaba.\n- Manipulator ima veoma složenu konstrukciju. Kompletan sistem zasniva se na korišćenju elektropneumatike kojom se upravlja preko PLC sistema. Programiran je i podešen tako da nakon komande za otpočinjanje zadatka (tastera start) ili daljinske komande prihvati radni predmet (recimo plastičnu čašu) i pomoću sedam pneumatskih aktuatora i 10 senzora prisutnosti izvrši zadate komande. Precizno pozicioniranje i kretanje u prostoru omogućava reprogramiranje i promene svrhe rada manipulatora tako da se naša robotska ruka može koristiti za, recimo, razvrstavanje robe, predmeta i drugih stvari. Mogućnosti su nepregledne - pričaju nam maturanti.


EK: Ugasite svoje Fejsbuk naloge ako želite sačuvati privatnost | Analitika - Informativni Portal\nEK: Ugasite svoje Fejsbuk naloge ako želite sačuvati privatnost\nGrađani EU koji žele da sačuvaju privatnost svojih informacija od američkih obavještajnih službi treba da zatvore svoje Fejsbuk naloge, poručila je Evropska komisija, uz ocjenu da aktuelni zakoni Unije ne štite podatke građana.\nObjavljeno: 27. 03. 2015 - 12:38 Promjenite veličinu teksta: A A A\nAdvokat Evropske komisije Bernhard Šima rekao je ovo u okviru slučaja koji je pokrenuo privatni aktivista Maksimilijan Šrems. On je postavio pitanje li podatke građana EU treba smatrati bezbjednim ako se pošalju u SAD, u svjetlu masovnog praćenja podataka koje je otkrio Edvard Snouden, bivši službenik američke Nacionalne službe bezbjednosti SAD.\n"Razmislite da ugasite nalog na Fejsbuku, ako ga imate", rekao je Šima vrhovnom tužiocu Ivu Botu na ročištu pred Evropskim sudom pravde u Luksemburgu.\nPostojeći sporazum "Sejf harbur" odnosi se na prenos podataka građana EU preko Atlantika, u SAD. Bez tog sporazuma, prenos privatnih podataka izvan EU je protiv zakona evropskog bloka.\nOsim Fejsbuka, slučaj je obuhvatio pritužbe protiv kompanija "Apple", "Microsoft", "Skype" i "Yahoo".\nSporazum "Sejf harbur" je zajednički dogovor između SAD i EU koji osigurava zaštitu podataka evropskih građana i onda kada tim podacima upravljaju američke kompanije izvan granica EU.\nEvropska komisija nije mogla da potvrdi da li propisi "Sejf harbura" adekvatno štite podatke građana EU.\nPokretač slučaja smatra da program američke vlade "Prizma", u okviru kojeg se podaci građana EU, koje drže američke kompanije, prosljeđuju američkim obavještajnim službama, predstavlja kršenje standarda "adekvatnosti" i da sporazum “Sejf harbur" više ne važi.


MILORAD DODIK: Tramp će RS doneti nezavisnost – Balkanekspresrb.rs\nU emisiji Predsjednik govori, na Radio-televiziji Republike Srpske (RTRS), Milorad Dodik je kao ono “šta je babi milo to joj sde i snilo” predvideo da će se Evropska unija (EU) raspasti i pre nego što će Bosna i Hercegovina(BiH) postane njena članica.\nUveren i da će tokom drugog mandata Donalda Trampa Republika Srpska postati nezavisna.\nSmatra da BiH treba da se razvija u regionalnom smislu, i da pored zapada treba da poštuje i Rusiju.\n“Ja sam uvjeren da će se EU raspasti prije nego BiH postane članica. Ja ne tvrdim da EU ne treba da bude naš cilj, ali na evropskom putu želimo da budemo vidljivi. Sada nijedno evropsko pitanje ne može biti dogovoreno na nivou BiH bez naše saglasnosti”, rekao je Dodik.\nDodik kaže kako američki predsednik Tramp želi da Evropska unija nestane. Smatra kako Angela Merkel više nije moćna kao nekada, a da na politiku Brisela jako utiče stav zemalja sa istoka EU, odnosno članica Višegradske grupe.\n“Britanci su ovdje pravili haos. Eno, napravili su haos na Bliskom istoku i sada taj problem žele stvoriti ovdje”, rekao je Dodik.\nPredsednik RS-a kaže da Rusija nema takve pretenzije i da poštuje Vladimira Putina i da bi voleo da poseti BiH, odnosno RS.♦\nBEOGRAD: Danas se osniva Savez za Srbiju


Ilievu se ispunila želja, Partizan sve karte baca na Evropu! - Sportske.net\nIlievu se ispunila želja, Partizan sve karte baca na Evropu!\nIzvor: Sportske.net, Arena Sport, TV Partizan\nSportski direktor Partizana zadovoljan ishodom žreba, ali i svestan da crno-bele očekuje težak posao u februaru.\nKo je imao više sreće, Zvezda ili Partizan? Ovo su rezultati ankete!Stojketu se dopada rival, još samo da ostane u Partizanu...Brojni komentari zadovoljnih ''Grobara'': ''Abidale, ruka ti se pozlatila!''Bambi već ima želju za osminu finala! Neće se svima dopasti...Vazura najavio ono što ''Grobari'' žele da čuju! Čekamo epilog!\nIvica Iliev je tok današnjeg žreba parova 1/16 finala Lige Evrope pratio na TV Partizan i pre nego što je Erik Abidal izvukao cro-bele, sportski direktor Partizana imao je jednu konkretnu želju.\n''Ljudi, sklanjajte Arsenal!"\nIgrom slučaja, Abidal ga je ''poslušao'', pa je crno-bele spojio sa češkom Viktorijom Plzenj.\n"Ozbiljan tim, težak protivnik, češki šampion. Oni su dominantni u Češkoj, najmoćniji u poslednjih 10 godina, igraju stalno Ligu šampiona. Svi znamo da je teško igrati protiv tih klubova.\nMoramo da imamo veliko poštovanje prema Viktoriji, prema češkom fudbalu.\nOčekuje nas težak dvomeč, ali bolje je izvući nekog ko ti daje na papiru veće šanse za prolaz, nego da smo izvukli, recimo, Arsenal ili Atletiko", izjavio je Iliev, a prenosi ''Arena Sport''.\nPosle ovakvog epiloga, rastu i Partizanove ambicije na evropskoj sceni. Crno-beli se neće zadovoljiti samim plasmanom u ''evropsko proleće'', već žele tamo da se što duže zadrže.\n"Posle osvojene 'duple krune', mi smo sve karte bacili na Evropu. Kad pogledate veliku i bogatu istoriju Partizana, vidite da smo mi, ipak, tek šest puta prezimili u Evropi.\nJa imam velike ambicije da se Partizan popne na visoke evropske grane.\nNaravno da želimo da osvajamo domaća prvenstva, ali da bismo bili priznati u Evropi i svetu, mnogo je bitno da se pokažete u evropskim okvirima. Naše ambicije su okrenute Evropi, jer ne želimo da ispustimo šansu koja se ukazuje.\nU Evropi nema nekih stvari kojih ima ovde, tamo se igra ozbiljan fudbal, a i mi igramo ozbiljan fudbal. I nadam se da ćemo u novoj kalendarskoj godini napraviti najveći uspeh posle 1966. godine (kada je Partizan bio vicešampion Evrope)", rekao je Iliev.


TV Banat / RAKIJA-NEDOVOLJNO ISKORIŠĆEN NACIONALNI BREND SRBIJE\n15:14 PETAK, 24. 01. 2020. - 15:14 Autor: Marija Trišić\nVršac je poznata vinogradarska regija, pa su vina sa ovog područja odavno pronašla svoje mesto u gastronomskoj ponudi. Osim od grožđa, vina se ovde prave i od drugog voća, recimo kupina, kao što to već 6 godina čini porodica Adega. Kao i mnoge kolege, rakiju su do sada pravili “za lične potrebe”, u malim količinama, od raznog voća.\n“Mi smo baš pre neki dan pričali o čitavoj toj smotri, koja je sada već 28.po redu, koliko je ona, u stvari, uticala na kvalitet vina i rakija, i koliko su ti proizvođači naučili i popravili svoje proizvode”, ističe direktor Poljoprivredne škole Vršac, Srđan Kliska.\n“Što se tiče potencijala srpske rakije u svetu, za sad je konzumiraju uglavnom naši ljudi iz Srbije koji žive tamo. Naš cilj je da je piju i drugi, da je probaju i da taj kvalitet pokažemo celom svetu, da se rakija u svetu probije kao veliki brend”, objašnjava vlasnik Destilerije “Hubert 1924” iz Kikinde, Miroslav Knežević, inače potpredsednik Upravnog odnora Saveza proizvođača rakija Srbije.


Humanitarna akcija za pomoć Centru za obrazovanje i vaspitanje – Novosti Plus\nUdruženje “Misli dobro” pokrenulo je humanitarnu akciju za pomoć banjalučkom Centru za obrazovanje i vaspitanje i rehabilitaciju slušanja i govora da bi radnici i djeca dobili bolje uslove za rad i boravak, saopšteno je iz ovog udruženja.\nOvo udruženje, zajedno sa saradnicima i kompanijama “Krajina klas”, “Euro gas” i “Knežević entering”, obezbijedilo je novac za zamjenu stolarije na dijelu objekta gdje se nalazi vrtić.\n“Dio novca obezbijeđen je i za obnovu sale za fizičko vaspitanje i obrazovanje, ali bez pomoći pojedinaca, kompanija i institucija, kompletna rekonstrukcija sale, koja košta oko 10.000 KM, neće biti moguća”, ističu iz Udruženja “Misli dobro”.\nSala za fizičko vaspitanje u ovoj jedinstvenoj ustanovi u Republici Srpskoj u kojoj je boravak besplatan za sve mališane, od oktobra do marta je neuslovna i potpuno neupotrebljiva zbog hladnoće, iako je djeci koja imaju poteškoće u razvoju fizička aktivnost možda i najvažnija.\nUdruženje “Misli dobro” poziva kompanije, pojedince i institucije da im se pridruže u ovoj novoj humanitarnoj akciji i u skladu sa mogućnostima pomognu da mališani i zaposleni rade i borave u boljim uslovima.\n← OBILJEŽENO 127 GODINA OD ROĐENJA IVE ANDRIĆA\nItalijani sve više zainteresovani za ljepote Srpske →\nUKIDANJE PUTARINE – POČETAK IZUZETNE SARADNJE BiH I CRNE GORE\nPočinje “Kreativni avgust”: Brojni sadržaji za djecu i mlade


Kafana U Prolazu Beograd - Rezervacije 063 343433 | Beograd Noću\nKnez Mihailova 48 (pasaž preko puta Lilly-ja)\nKafana u Prolazu je popularna prestonička kafana, koja se nalazi u Knez Mihailovoj ulici broj 48, pasaž preko puta Lilly drogerije. Izvanredna lokacija koja pruža najluđi kafanski provod.\nZa sve goste Kafane u Prolazu obezbeđen je i parking, a za uživanje u letnjim prestoničkim danima tu je i prelepa prostrana bašta, koja dopušta maksimalno uživanje u svim čarima Beograda. Pravi boemi se rado provode u Kafani u Prolazu jer je atmosfera zaista opuštena, a enterijer podređen vašem maksimalnom uživanju. Ono što se posebno izdvaja u Kafani u Prolazu jesu izuzetno pristupačne cene, pa se možete provoditi bez brige o svom novčaniku. Pored bogate ponude pića, gde se posebno izdvaja savršeno domaće vino, gostima je dostupno i meze.\nOvde treba da dođete sa ljudima do kojih vam je najviše stalo i da uz dobru čašu i dobro piče upoznate još zanimljivih i razdraganih ljudi koji će sa vama u Kafani u Prolazu podelilti onu najvažniju ideologoju kafansku, nemojte to propustiti ni za šta na svetu.\nKapacitet Kafane u Prolazu je oko 120 ljudi, dok je usluga zaista besprekorna. Osoblje je spremno da vas usluži u bilo kom trenutku i ispuni apsolutno sva vaša očekivanja. Jedno je sigurno - Kafana u Prolazu je zaista idealno mesto za opušteni provod i uživanje za apsolutno sva čula i mesto na koje se uvek vraćate.\nGalerije - Kafana U Prolazu\nMapa - Kafana U Prolazu


29. januara 2022. - Leutar.net\n29. januara 2022. LEUTAR 0\nItalijanka Snježana sa suprugom Revertom, Nijemcem kojeg je upoznala u Austriji, uživa uz tursku kafu i vatricu u kaminu u svom rodnom selu na sjeveru BiH. Nije ovo tema iz […]\nKSENIJA Vučić, poznata novinarka i prva supruga predsednika Srbije Aleksandra Vučića iznenada je večeras preminula u 56. godini u Beogradu. Ksenija Vučić radila je kao novinar više od 30 godina. […]\nČlan Predsjedništva BiH Milorad Dodik izjavio je da je prvi test za učešće srpskih predstavnika u radu institucija BiH to što će biti predložen zakon da se Republika Srpska i […]\nBelorusija je uključila Srbiju i Lihtenštajn na listu zemalja koje podležu embargu na prehrambene proizvode. Tu listu je zvanični Minsk uveo kao odgovor na sankcije Zapada. Dokument je objavljen na […]\nDODIK: Razmišlja se o ideji za auto put Trebinje – Foča?\nMilorad Dodik predsjednik SNSD RS rekao je nakon sastanka da je Izvršni komitet ove stranke zadovoljan političkim stanjem u Republici Srpskoj i aktivnostima institucija, sa zahtjevom da se u ovoj […]


POMETNJA Iguana prekinula teniski meč u Majamiju /VIDEO/\nFoto: YT Print Screen / Promo\nNezvani gost pojavio se na meču Jirži Veseli - Tomi Has. Iguana je rešila da prošeta po terenu na kojem su igrali Čeh i Nemac i tako unese pravu pometnju.\nNaime, tereni u Majamiju nalaze se u okviru nacionalnog parka, a iguane su tamo česta pojava, pa nije čudo što je rešila malo da prošeta. Potpuno je bezopasna i nije postojao način da bilo kojeg igrača povredi. Ali Veseli nije imao poverenja, pa nije želeo odmah da se vrati na teren.\nDok je sudija Čeha ubeđivao da je sve u redu, Has je iskoristio priliku da se fotografiše sa iguanom.\nPublika se malo zabavila, Has je posebno uživao i svi jedva čekaju da izađe njegov selfi sa iguanom, a Veseli je jedva čekao da ode. Pre toga uspeo je da savlada Nemca sa 6:7, 6:3, 7:5.\nRuski teniser Danil Medvedev postavio je na društvene mreže fotografiju sa Novakom Đokovićem.\nNakon par sedmica u Srbiji, Novak Đoković je otišao u Francusku.\nNekada najbolji svetski teniser i trener Novaka Đokovića smatra da će Srbin igrati Australijan open.\nSvedoci smo planetarnih dešavanja u svetu tenisa u proteklih nekoliko dana. Naime, Novak Đoković istakao je da ne želi da otkriva svoj stav o vakcinaciji, što je izašlo na nerazumevanje od strane čelnika Australijen opena, koji su odredili uslove da za učešće na poznatom grend slem turniru svaki igrač mora biti vakcinisan.\nPremijer Australije Skot Morison izjavio je danas da nevakcinisani teniseri moraju da se podvrgnu obaveznom dvonedeljnom karantinu zbog pandemije korona virusa, ako žele da igraju na Australijan openu!\nAleksander Zverev, posle pobede nad Filipom Krajinovićem u Beču, ima priliku da na ovom turniru ostvari jubilarnu, 300. pobedu u karijeri.\nNa društvenim mrežama se pojavila veoma zanimljiva fotografija Rodžera Federera iz mlađih dana.\n"Ne morate da se vakcinišete, ali onda GUBITE SLEDEĆA PRAVA!" ATP U ŠEST TAČAKA objasnio novu proceduru teniserima!\nČelnici ATP poslali su mejl teniserima u kojem ih ohrabruju da se što pre vakcinišu, kako bi izbegli brojne probleme u 2022.\nBEZ KARANTINA Od 1. novembra Velika Britanija skida poslednjih 7 zemalja sa svoje "crvene liste"


Vulin: Za dva sata 40 požara u Pčinjskom okrugu, sumnja da su mnogi podmetnuti - Društvo - Dnevni list Danas\nPočetna » Vesti » Društvo » Vulin: Za dva sata 40 požara u Pčinjskom okrugu, sumnja da su mnogi podmetnuti\nVulin: Za dva sata 40 požara u Pčinjskom okrugu, sumnja da su mnogi podmetnuti\nDanas Online06.08.2021. 11:37\nMinistar Vulin danas je istakao da je veoma zabrinut za Pčinjski okrug koji će sutra posetiti, jer je u tom okrugu u kratkom roku izbio veliki broj požara na potpuno različitim lokacijama, navodi se u saopštenju MUP-a.\n„Ja ću sutra otići zajedno sa gospodinom Čaušićem, koji je zadužen za Sektor za vanredne situacije u Ministarstvu unutrašnjih poslova u Pčinjski okrug, da vidimo šta se tamo dešava, da razgovaramo i sa policijom, i sa lokalnom samoupravom i sa Elektroprivredom. Za Pčinjski okrug sam veoma zabrinut, imamo veliki broj požara i bojim se, sumnjam da su mnogi od njih čak i podmetnuti.\nZnate, kada u manje od dva sata imate blizu 40 požara na različitim lokacijama, onda morate da se zabrinete i morate da razmišljate da li je sve to neki prirodni uzrok ili, ipak nije“, kazao je ministar unutrašnjih poslova.\nMinistar je istakao da je važno da su požari na Zlatiboru i Tari lokalizovani, i na tome je čestitao svim pripadnicima Sektora za vanredne situacije.\n„U ovom trenutku, ono što je važno za sve građane Srbije, na Zlatiboru je požar lokalizovan, na Tari je požar, iznad Zaovinskog jezera, takođe lokalizovan i požar o kojem smo se posebno brinuli u blizini vojnog repetitora je, takođe lokalizovan.\nNa tome posebno čestitam pripadnicima SVS, jer vetar je duvao brzinom od preko 80 kilometara na sat, gorele su uniforme, jedan naš pripadnik je trenutno u bolnici, nagutao se dima, ali nadamo se da će biti sve u redu. Još jednom molim sve građane, vodite računa da izbegnemo što se izbeći može“, poručio je ministar Vulin.\nMinistar je istakao u saopštenju MUP-a, da se ceo Balkan suočava sa požarima i da Srbija pomaže trenutno Severnoj Makedoniji i da je spremna da pomogne svakoj zemlji kojoj je pomoć potrebna.\n„Pripadnici Sektora za vanredne situacije Ministarstva unutrašnjih poslova su angažovani na pomoći Vladi Severne Makedonije. Četiri naša helikoptera su tamo angažovana, ima 16 naših pripadnika, ostaćemo još nekoliko dana, dakle onoliko koliko je potrebno da pomognemo i građanima Severne Makedonije. Znate, država Srbija puno ulaže u svoj bezbednosni sektor, spremni smo da pomognemo i drugima, ne samo sebi“, zaključio je ministar unutrašnjih poslova Aleksandar Vulin u Kragujevcu.\nVulin dodelio ključeve novih stanova u Kragujevcu pripadnicima službi bezbednosti\nMinistar unutrašnjih poslova Aleksandar Vulin dodelio je danas u Kragujevcu ključeve novoizgrađenih stanova pripadnicima službi bezbednosti i istakao da bez moćne vojske, efikasne policije, organizovane Bezbednosno-informativne agencije i vladavine prava nema uspešne Srbije, navodi se u saopštenju MUP-a.\n„Kada vidite jedan od ovih stanova, vi ne vidite nekakvu građevinsku konstrukciju, već nadu. Svaki ovaj stan je nada da ćemo živeti dugo, uspešno, u miru i da će nam se ovde rađati deca“, rekao je ministar Vulin.\nZahvalivši se u ime Vlade i predsednika Republike Srbije Aleksandra Vučića pripadnicima službi bezbednosti na godinama strpljivog rada, ministar je naglasio da su ovi stanovi način da im pokaže koliko je državi stalo do njih, do stabilne, mirne i sigurne Srbije.\n„Što vi koji činite bezbednosni sistem Republike Srbije budete mirniji, sigurniji, više ćete biti posvećeni svom radu. Srbija će biti uspešnija, mirnija, sigurnija. Samo snažna zemlja, koja je u stanju sebe da brani može da kaže da će se razvijati i biti sigurna, a bez vas to ne bi bilo moguće“, naglasio je ministar Vulin.\nKada je predsednik Vučić, kako je naveo, tražio da se nađe načina da se ovo desi, bilo je onih koji su se smejali, pričali da od toga nema ništa, da će se zaboraviti za mesec dana.\n„Na kraju, mi danas stojimo u ovom naselju u kome će ljudi živeti, biti srećni, u kome će se rađati. Dragi moji policajci, vojnici, pripadnici Ministarstva pravde i Bezbednosno-informativne agencije, ovo je naše hvala za svaki propušten dečiji rođendan, za dane u kojima niste stigli da čestitate za peticu u školi, za svaki put u kome ste propustili letovanje i zimovanje, za svaki put kada niste mogli da kažete gde ste bili i šta ste radili. Ovo je naše hvala kojim želimo da pokažemo koliko vas iskreno poštujemo i cenimo i znamo da bez vas Srbija ne bi bila vredna, velika i lepa“, poručio je ministar Vulin u saopštenju MUP-a.\nAleksandar Vulinsluzbe bezbednostiStanovi za bezbednjakeBeograd


RTS :: Prvi Venčur fond u Srbiji, pet miliona evra godišnje za startapove\nDruštvo Prvi Venčur fond u Srbiji, pet miliona evra godišnje za startapove\nutorak, 23. feb 2021, 09:26 -> 10:40\nPrvi Venčur fond u Srbiji, pet miliona evra godišnje za startapove\nU Srbiji uskoro počinje sa radom Preduzetnički fond (Venure fond) za startapove. "Telekom Srbija" koja je osnivač prvog takvog fonda u Srbiji planira da uloži pet miliona evra godišnje. Generalni direktor "Telekoma Srbija" Vladimir Lučić ohrabruje mlade da postanu preduzetnici i da razmišljaju o idejama koje će moći da se prodaju i na svetskom tržištu.\n"On je zamišljen kao posebna firma koju će voditi profesionalni menadžment. Mi savete tražimo u Americi i Izraelu, u zemljama koje su naprepoznatljivije po razvoju startap ideja. Inicijalni kapital tog fonda od strane Telekoma Srbija biće pet miliona evra godišnje, za pet godina 25 miliona, ali mislim da ćemo privući mnoge kompanije da budu deo tog fonda", rekao je Vladimir Lučić gostujući u Jutarnjem programu.\n"Ja bih ohrabrio sve da konkuripšu, sve ideje koje mladi ljudi mogu da osmisle a za koje misle da će imati uspeh, dobrošli su svi. Ono što fali mladima je obličavanje te ideje u biznis ideju", rekao je Lučić.\n"Ne samo da ćemo finansirati startap ideju nego ćemo i pomoći da se razviju kvaliteni proizvodi koji će biti primenjivi u svetu. Nas će interesovati ideje koje ćemo moći da internalcionalizujemo", naveo je direktor „Telekoma Srbija".\n"Fond će početi s radom najakasnije u junu. Od septembra planiramo prve startap ideje da finanisramo. Pozvao bih mlade ljude da postanu preduzetznici. Ne očekujemo da će mladi ljudi odmah znati da prestave bizins plan, ali su nam važne ideje", rekao je gost Jutarnjeg dnevnika.\n"Kad postigne veliki uspeh, startap ideja se prodaje velilkim igračima. Kao što je Votcap prodat Fejsbuku. Na tome se zarađuje, na velikoj razlici između početnog kapitala i prodaje", istakao je Lučić.\n"Fond treba profesionalno da se vodi, sa ljudima koji imaju višegodišnje iskustvo, nema prostora za amaterizam. Dovešćemo ljude koji su eksperti u toj oblasti. Sve te firme koje budu deo programa imaće šansu za uspeh i šansu za svetsko tržište", kaže direktor Telekoma.


Banja Luka: Otkriven lažni upravnik Doma ”Rada Vranješević” – mojKontakt portal – Radio Televizija Kontakt\nBanja Luka: Otkriven lažni upravnik Doma ”Rada Vranješević”\nBanjalučka policija otkrila je da je muškarac S.P. iz Gradiške, lažno se predstavljajući kao upravnik Doma za nezbrinutu djecu “Rada Vranješević”, dobio od dva preduzeća donaciju u vrijednosti oko 400 KM.\nOsumnjičeni je, koristeći memorandum ove banjalučke ustanove, od preduzeća “Merkator centar M-BL” i “Fis Vitez” u Banjaluci dobio donaciju tehničke robe i posuđa.\nIz Centra javne bezbjednosti (CJB) Banjaluka saopšteno je da će protiv S.P, koji je ovo krivično djelo prevare počinio od 9. do 24. decembra, nakon dokumentovanja predmeta biti dostavljen izvještaj Okružnom tužilaštvu Banjaluka.\nSrna nezvanično saznaje da je riječ o Slobodanu Pejiću (56).\n“CJB Banjaluka poziva građane i pravna lica, ukoliko su bili na sličan način oštećeni krivičnim djelom lažnim prestavljanjem lica da prikupljaju donaciju za neke od ustanova u kojima su zbrinuta djeca, da se obrate na broj telefona 122 ili da lično podnesu prijavu nadležnoj policijskoj stanici”, navodi se u saopštenju.\nArgentina: Radnici ne idu na posao zbog štednje struje\nMUP poziva: Ne koristite vatreno oružje, oprezno sa pirotehnikom


Press Online :: Srbija :: Dečija igrališta uskoro samo po evropskim standardima / print=true\n30. 08. 2018. - Autor: Tanjug\nDečija igrališta uskoro samo po evropskim standardima\nPravilnik o bezbednosti dečijih igrališta stupio je na snagu 25. avgusta, a njime se uvode standardi za izgled i bezbednost svakog dečijeg igrališta kako bi se povećala bezbednost dece.\nPodloga na igralištima moraće da bude mekana, od prirodnih materijala poput peska, trave, šljunka do gume, dok će sprave biti drvene i "kreativne" kako bi razvijale motoriku dece.\nNakon stupanja na snagu 25. avgusta pravilnik ima odloženu primenu tri meseca, te će njegova primena biti obavezna od 23. novembra. Pomoćnik ministra privrede i šef sektora za kvalitet i bezbednost proizvoda Aleksandar Starčević za Tanjug kaže da je period od tri meseca, period usaglašavanja, koji pre svega služi da bi se imenovali organi koji će vršiti kontrolu stanja na igralištima.\nSva igrališta biće unificirana i uređena po evropskim standardima, kaže on, a promene u izgledu igrališta vrše se kako više ne bi bilo nebezbednih igrališta.\n"Pravilnik je definisao da će biti potrebno tri godine da se sva igrališta dovedu u ispravno stanje, to znači da će nova da se izrađuju u skladu sa standardima, a stara će za te tri godine morati da se prilagode", rekao je Starčević.\nNakon isteka propisane tri godine, igrališta koja se ne budu dovela u ispravno stanje biće zabranjena za korišćenje, a lokalne samouprave biće u obavezi da vode evidenciju i da obaveštavaju ministarstvo o tome kako će i kada izvršiti prilagođavanje postojećih igrališta kako bi što manji broj igrališta bio zatvoren.\nKada je u pitanju nadležnost za kontrolu stanja na igralištima, Starčević kaže da je u najvećoj meri za to zadužena tržišna inspekcija, ali i komunalna koja će raditi u saradnji sa lokalnim samoupravama i po njihovim nalozima.\n"Podloga mora da bude takva da dete prilikom pada ne doživi ozbiljniju povredu, da se svede mogućnost povrede na minimum, jer ih je nemoguće eliminisati. To može biti pesak, trava, guma, šljunak, uz naravno redovno održavanje", kaže on.\nIstiče da je pravilnikom prvi put definisano ko je odgovoran za sve što se desi na igralištu. Odgovornost je, kaže on, na vlasniku, što je u najvećem broju slučajeva lokalna samouprava koja će i finansirati prilagođavanje igrališta evropskim standardima.\nU situaciju da neko želi da donacijom izgradi igralište vlasnik parcele na kojoj se gradi je obavezan da i takvo igralište prilagodi pravilniku, a kada dođe do oštećenja sprava i drugih elemenata u okviru igrališta troškove popravke snosiće osiguravajuće kuće.\n"Lokalne samouprave i ostali vlasnici moraju da osiguraju sve na igralištu i oni će eventualna oštećenja da naplaćuju od osiguravajućih kuća, a policija i tužilaštvo će da nalaze izgrednike. Sprave koja nisu ispravne treba da se uklone ili poprave, a kazne za kršenje pravila definisane su nadzorima tržišne i komunalne inspekcije", obajšnjava Starčević.\nOn je dodao i da su u procesu izrade i pripreme pravilnika vezanih za dečije igraonice, kao i za sportska igrališta, terene i luna parkove. U izradi pravilnika, kaže, Srbija se služi iskustvima susednih zemalja, kao i zemalja članica EU.\nBrnabić: Nije bilo prekomerne sile, policija štitila ...\nPredsednica Vlade Ana Brnabić izjavila je da se ne slaže sa tvrdnjama da je na protestima u Beogradu upotrebljena ...\nNIKO NIJE KRVI ZA SMRT DEČAKA Štićen...\nPRIHVATILIŠTE ZA DECU U IZOLACIJI Na...\nODALA GA TETOVAŽA Bivši robijaš silo...\nNASTAVAK DIJALOGA BEOGRAD-PRIŠTINA V...\n"AKO NEMAŠ SREĆE, A IMAŠ 20 GODINA, ...\n"POZELENEO SAM OD BESA KAD SAM ČUO T...\nPre nastavka dijaloga Vučić se sasta...\nJezive posledice KORONA VIRUSA o koj...


Kacin poručio da podjele Kosova neće biti\nIzvjestilac EP za Srbiju Jelko Kacin kaže da promena granica i podjela Kosova ni na jedan način ne dolazi u obzir, pošto je to neodrživo.Kacin je za Radio Deutche Welle da treba da se nađe održivo i trajno rješenje.\n"Beograd dobro zna, ne samo od EK, nego i od pojedinih država članica da promjena granica i podjela Kosova ni na jedan način ne dolazi u obzir. Ni u slučaju razmjene teritorija, što često pominje premijer Srbije. To je neodrživo, a Beograd i Priština traže i zaslužuju održivo i trajno rešenje", rekao je Kacin .\nKacin je, komentarišcuhi reakciju Beograda na pominjanje "teritorijalnog integriteta Kosova" od EK, kao jedne od osnova za rješavanje pitanja sjevera Kosova, rekao da ne vidi "poseban razlog za emotivne reakcije u Beogradu".\nKacin je rekao da pravog političkog dijaloga između Beograda i Prištine nije bilo poslednjih 30 godina. On smatra da što prije dođe do direktnog susreta na nivou obije vlade, uz prisustvo Ketrin Ešton, biće bolje za političku atmosferu, klimu i napredak u dijalogu.\n"Koje god poglavlje Srbija da otvori, uvjek izađe Kosovo. Recimo poglavlje energetike - energetski baseni, mreže prenosa, naplata- sve to je povezano i sa Kosovom", kazao je Kacin.\nOn smatra da je lakše riješiti te izazove i prilagoditi ekonomsku i državnu strukturu, ustav i pravni izgled Srbije Evropskoj uniji, ako se unaprijed zna da treba odgovoriti na takva konkretna pitanja.


Skupština opštine Opovo: IMENOVAN VD DIREKTOR KOMUNALNOG PREDUZEĆA - GLAS OPOVA1\nIMENOVAN VD DIREKTOR KOMUNALNOG PREDUZEĆA\nNa početku zasedanja 7. sednice Skupštine opštine Opovo, zbog preuzimanja nove dužnosti odbornici su konstatovali ostavku opštinskog većnika Igora Vujića, a zatim usvojila predloge rešenja o prestanku mandata direktora JP „Mladost“ Opovo Dragana Živkovića, predsednika Nadzornog odbora JP „Mladost“ Gorana Fogla i člana Nadzornog odbora JP „Mladost“ Ankice Jožike. Takođe, usvojen predlog rešenja o prestanku mandata Gorana Fogla kao zamenika predsednika Izborne komisije u stalnom sastavu.\nZa novog predsednika Nadzornog odbora JP „Mladost“ imenovan je Slavko Mančev, a za člana Nebojša Kovačević. Do raspisivanja konkursa i izbora, novi vršilac dužnosti direktora komunalnog preduzeća biće Igor Vujić iz Opova.\nImenovan novi VD direktora JP “Mladost”, Igor Vujić\nNa predlog predsednika Skupštine, za zamenika sekretara Skupštine opštine Opovo postavljena je Jelena Petrović.\nPoslednja tačka dnevnog reda je bila razmatranje informacije Nadzornog odbora JP „Mladost“ Opovo o poremećajima u poslovanju javnog preduzeća, sa predlogom Zaključka Opštinskog veća o merama za otklanjanje posledica poremećaja u poslovanju. Opštinsko veće je naložilo JP „Mladost“ da se izvrše izmene i dopune programa poslovanja i finansijskog plana za 2021. godinu i donese poseban program koji će da sadrži namenu i dinamiku korišćenja sredstava koja će biti opredeljena Odlukom o izmenama i dopunama odluke o budžetu Opštine Opovo (subvencije).


Državni sekretar SAD čestitao Srbiji Dan državnosti – DnevniZurnal\nDržavni sekretar SAD čestitao Srbiji Dan državnosti\nby admin 16/02/2022, 22:17 999 Views\nDržavni sekretar SAD Entoni Blinken uputio je čestitku Srbiji povodom Dana državnosti, navodeći da su SAD ponosan partner Srbije u jačanju ekonomskih veza, bezbednosne saradnje i podršci energetskoj diversifikaciji Srbije.\n„Posvećeni smo pružanju podrške Srbiji u ostvarivanju njenog cilja evropskih integracija i ohrabrujemo sveobuhvatnu normalizaciju odnosa usmerenu na uzajamnom priznanju sa Kosovom, što bi doprinelo većoj bezbednosti i stabilnosti u regionu“, navodi se u Blinkenovoj poruci objavljenoj na sajtu Stejt departmenta.\nBlinken je u čestitki poručio da su SAD i Srbija izgradile jake veze tokom poslednjih 140 godina i da se Sjedinjene Države raduju stvaranju još svetlijoj budućnosti zajedno kao partnera u Evropi i na globalnoj sceni.\n“Naše jake veze ne proističu samo iz onoga što ostvarujemo izmedju vlada već takodje iz zajedničkih napora i težnji običnog gradjanina Srbije i Amerike, što je osvedočeno u 30. godina Fulbrajtovog programa i pokretanjem novog akademskog partnerstva američkih i srpskih univerziteta”, navodi se u saopštenju.\nOn je dodao da je ekonomsko partnerstvo SAD i Srbije znatno poraslo 2021. godine sa novim investicijama u sektorima infrastrukture, tehnologije i poljoprivrede.\nDve zemlje su takodje razvile svoju bilateralnu saradnju u odbrani, proslavile 15. godišnjicu Državnog partnerskog programa, održale značajne zajedničke vazdušne vežbe i održale vojne konsultacije na visokom nivou, navedeno je u čestitki.\n“Dok gledamo da u budućnost i izgradnju još snažnijih bilateralnih odnosa, želim mir, prosperitet i dobro zdravlje narodu Srbije”, poručio je Blinken.


RS traži isplatu oko 30 miliona sredstava od PDV-a - Klix.ba\nKoeficijent potražnje stalno raste RS traži isplatu oko 30 miliona sredstava od PDV-a\nKoeficijent potražnje stalno raste\nRS traži isplatu oko 30 miliona sredstava od PDV-a\n23.11.2011. u 12:04\nPotraživanje Republike Srpske (RS) po osnovu raspodjele indirektnih poreza iznosi oko 30 miliona maraka, tvrdi premijer RS-a Aleksandar Džombić, ističući da je taj entitet spreman da se izvrše provjere i privremeno poravnanje po osnovu sredstva koje prikupi Uprava za indirektno oprezivanje BiH.\nDžombić tvrdi da koeficijent krajnje potrošnje za RS stalno raste i sada je preko 33 posto, ali je i dalje manji od stvarnog koji se prikazuje.\nDa bi se to i potvrdilo i eventulano izmijenilo, priznao je, mora postojati saglasnost svih ministara finansija koji su u Upravnom odboru Uprave za indirektno oprezivanje BiH.\n“Ministar finansija Federacije BiH vrlo često neće da da saglasnost i zato se stvara potraživanje RS-a”, ustvrdio je premijer RS-a i dodao da Federcija BiH ukazuje na određene problem u smislu prikazivanja krajnje potrošnje.\nRS je spremna, dodao je, da se formiraju zajedničke komisije i da se po osnovu svake prijave o krajnoj potrošnji ustanovi da li postoji problem.\nDžombić je odgovarajući na pitanja poslanika u Skupštini RS-a ustvrdio i da Fond PIORS-a, sa svim zateznim kamatama, traži od federalnog isplatu preko 550 miliona maraka, te da bi bilo dobro da federalni Fond PIO/MIO preuzme oko 25.000 penzionera koji su pravo na penziju ostvarili u FBiH.\n“Za sada nema za to razmijevanja u FBiH”, ustvrdio je entitetski premijer.\nprije 2h 25m 45\nprije 23h 23m 117\nprije 5h 23m 235\nprije 19h 15m 64


Besplatne karte za decu za gradski olimpijski bazen u Vršcu - eVršac\nU cilju podsticanja aktivne inkluzije kroz podršku i dodatnu pomoć za aktivno uključivanja dece sa smetnjama u razvoju i invaliditetom u sve društvene aktivnosti, za naše najmlađe i najosetljivije društvene grupe – decu sa smetnjama u razvoju i invaliditetom ove godine grad Vršac obezbediće besplatne katre za gradski olimpijski bazen u Vršcu.\nZa dobijanje propusnice potrebno je da roditelj ili drugi zakonski zastupnik podnese zahtev za izdavanje propusnice sa potrebnom dokumentacijom ( mišljenjem Interresorne komisije Grada Vršca ili odgovarajućom medicinskom dokumentacijom). Zahtev sa potrebnom dokumentacijom podnosi se u zgradi isturenog Odeljenja za društvene delatnosti u Dvorskoj 50.\nTakođe besplatne karte za bazen biće omogućene za decu lica koja su ostvarila status ratnih vojnih invalida i decu lica koja su ostvarila status borca. Zahtev za izdavanje besplatne karte za bazen potrebno je da podnesu roditelji uz odgovarajuće rešenjem o ostavrenom statusu ratnog vojnog invalida ili statusa borca. Zahtev se podnosi u kancelariji za boračko-invalidsku zaštitu Odeljenja za društvene delatnosti.\nBesplatnim kartama za bazen biće nagrađeni i đaci generacije , kao i učenici osnovnih i srednjih škola koji su ostavrili neko od prva tri mesta na republičkim takmičenjima.


Igračka ''ljigavac'' povučena s tržišta BiH\n/ Plus / Društvo / Igračka ”ljigavac” povučena s tržišta BiH\nIgračka ”ljigavac” povučena s tržišta BiH\nvijesti.ba10.11.2018. u 14:18\nAgencija za nadzor nad tržištem BiH upozorila je da igračka ljigavac, bačvica, uvezena iz Kine, nije bezbjedna za korištenje zbog previsoke količine bora.\nU saopštenju se navodi da gutanje ili kontakt sa prekomjernom količinom bora može imati štetan uticaj na zdravlje djece, odnosno na njihov reproduktivni sistem. Uvoznik igračke marke “Dika tojs”, “ROKS” iz Orašja, preduzeo je mjere povlačenja proizvoda sa tržišta i njegovog uništavanja.\nPotrošačima koji su kupili ovaj proizvod preporučuje se da ga prestanu koristiti i vrate uvozniku. Sa tržišta BiH biće povučeni i prsluci za plivanje jer sigurnosni nepovratni ventil nije u funkciji.\nPrsluk “Svim sejf step b 32034” proizveden je u Kini, a njegov uvoznik “Peni plus” iz Sarajeva preduzeo je mjere povlačenja sa tržišta ovog proizvoda i njegovog uništavanja. Za biciklističku kacigu “CTG-MV-15 Sin-bajk”, takođe proizvedenu u Kini, utvrđeno je da predstavlja ozbiljan rizik po zdravlje korisnika jer ne pruža zaštitu od udara i povreda, te će i ona biti povučena sa tržišta i uništena, prenosi Srna.\nPotrošačima koji su kupili ovaj proizvod iz Agencije za nadzor nad tržištem savjetuju da ga vrate uvozniku “GRIOSS” Grude/”Ciak” Sarajevo ili u maloprodajnu trgovinu gdje je kupljena.


Novi broj magazina Liceulice – tema socijalno preduzetništvo\nObjavljeno: 09. mart, 2015.\nObaveštavamo vas da je novi, dvadeset i treći broj magazina „Liceulice“ u prodaji. Kao i uvek do sada, Liceulice se bavi temama koje drugi uglavnom zaobilaze –gorućim društvenim problemima i izazovima današnjice, ali pre svega alternativama i rešenjima za te probleme.\nMama preduzetnica o svom hrabrom uspešnom poduhvatu\nObjavljeno: 01. decembar, 2014.\nDaj Daj d.o.o su jedno od naših najuspešnijih socijalnih preduzeća i članica SENS mreže, i malo je onih koji nisu čuli za ove jedinstvene pelene. Nedavno su ove preduzetnice imale priliku da učestvuju u programu Impact Hub mreže - Investment Ready akademije u Beču i da prezentuju svoj rad na TEDx konferenciji u Beču. Njihove utiske prenosi Sonja Dakić, jedna od osnivačica Daj Daj preduzeća.\nJagodama protiv siromaštva\nObjavljeno: 12. avgust, 2014.\nOpština Bosilegrad, koja se nalazi na krajnjem jugoistoku, jedna je od najsiromašnijih opština u Srbiji, s velikom nezaposlenošću i prosečnom zaradom koja iznosi nešto manje od pedeset odsto prosečnog dohotka u Srbiji. Udruženje Optimist iz Bosilegrada pokrenulo je pre tri godine program podrške najugroženijim porodicama za pokretanje mikrobiznisa u poljoprivredi, što predstavlja održiv način rešavanja problema nezaposlenosti i siromaštva u ovoj opštini.


Prikazivanje članaka po tagu DDOR osiguranje\npetak, 23 jul 2021 22:57\nDDOR osiguranje, zvanično osiguranje Olimpijskog tima Srbije, ispratilo je najbolje srpske sportiste na put u Japan. Njihov zadatak je da se koncentrišu na takmičenja, naš zadatak je da im omogućimo da im sportski uspesi budu jedini i najvažniji zadatak - poručuju iz DDOR osiguranja.\nOlimpijske igre u Japanu biće zapamćene kao jedinstvene pre svega zbog okolnosti koje su dovele do njhovog odlaganja, načina na koji se održavaju u smislu protokola i bezbednosti učesnika, a nadamo se i po sjajnim sportskim rezultatima, novim rekordima i podvizima.\nUpravo te, jedinstvene okolnosti, testirale su izdržljivost, spremnost i posvećenost kako sportista iz čitavog sveta, tako i članova srpskog Olimpijskog tima. Sprečenost da se održavaju takmičenja i da se putuje, sportisti su iskoristili da treniraju i još jednom dokazali zašto uz svakog uspešnog sportistu neizostavno stoji epitet hrabar.\nKompanija DDOR osiguranje je i kroz ovaj olimpijski ciklus bila deo tima Srbija, kroz podršku aktivnostima Olimpijskog komiteta Srbije u promovisanju zdravih životnih navika, sporta kao načina života i olimpijskih vrednosti, ali što je još važnije, kao zvanično osiguranje celog olimpijskog tima.\nDDOR osiguranje je prethodnu godinu provelo prateći članove olimpijskog tima Dušana, Zoranu i Strahinju kroz njihove izazove, uspone i padove, strepnje i odluke da ne odustaju, a o tome koliko su naučili iz prethodne godine, Dušan Bulut, Zorana Arunović i Strahinja Stefanović govorili su u dokumentarnim filmovima koji su nastali kao rezultat ove saradnje.\nU danima koji su pred nama, svi zaposleni DDOR osiguranja, ceo naš tim biće kao jedan uz tim Olimpijaca koji su već pobedili time što su zaslužili svoje mesto na Igrama.\nSada je vreme za nove pobede. Uz Srbiju do Tokija.\nDDOR osiguranje, zvanično osiguranje Olimpijskog tima Srbije\nSaopštenje za medije - Novi Sad, 23. 07. 2021.


Press Online :: Društvo :: Ovi automobili će morati DVA PUTA GODIŠNJE na tehnički pregled ako prođe nov predlog zakona\n- Sve vlasnike vozila nateraćemo da jednom godišnje svoje vozilo dovedu u ispravno stanje, a vlasnici vozila koja su starija od 15 godina to će morati da čine dva puta godišnje - kazao je Nebojša Arsov, načelnik Uprave saobraćajne policije, pišu "Večernje novosti".\nArsov je naveo i da je prosečna starost vozila u Srbiji 16 godina, i tehnička ispravnost je jedna od najbitnijih karika u ukupnoj bezbednosti saobraćaja na našim putevima.\n- Neispravnost vozila u saobraćajnim nesrećama, prema statistici, učestvuje sa 2,5 odsto, ali to nije pravi pokazatelj tehničke ispravnosti vozila u Srbiji - rekao je Nebojša Arsov.\nKako sa oldtajmerima\nKada su u pitanju oldtajmeri, u Srbiji ne postoje propisi koja su to vozila i ko je taj ko određuje da li je neko vozilo u Srbiji oldtajmer ili ne, kaže Arsov.\nZato, kaže on, moraju da se donesu posebne uredbe i pravila koja će to definisati, a do tada, poručuje, i oni potpadaju pod trenutna pravila o bezbednosti vozila na putevima.


Pljušte kazne zbog KRŠENJA zabrane kretanja - Bizlife.rs\nAsocijacija menadžera za HITNE ekonomske mere\nDok svi otpuštaju, ove kompanije ZAPOŠLJAVAJU stotine hiljada novih radnika\nPljušte kazne zbog KRŠENJA zabrane kretanja\n18:32 Vranje, 24/03/2020\nZbog toga što su u vreme zabrane kretanja tokom prethodne noći bili na javnom mestu, četiri osobe iz Bujanovca i Vranja platiće kazne od po 50.000 dinara.\nIz policije kažu da su policijski čas prekršile tri osobe iz Bujanovca i jedna iz Vranja.\nPolicajci u Vranju i Bujanovcu zatekli su na javnom mestu dve osobe starosti 19 godina i jednu 39 godina u Bujanovcu, a u Vranju jednu osobu starosti 52 godine, kažu u policiji.\nOni će po nalogu Prekršajnog suda u Vranju platiti kazne od po 50.000 dinara.\nU pritvoru 75 ljudi širom Srbije\nDržavni sekretar u Ministarstvu pravde Radomir Ilić kaže da se zbog kršenja mera samoizolacije u pritvoru u ovom momentu nalazi 75 ljudi, saopšteno je iz tog Ministarstva.\nIlić je dodao da je u Vršcu smešteno 43 lica koja su prekršila meru samoizolacije, u Pirotu 17, dok se u Požarevcu nalazi njih 15.\nPrema njegovim rečima, protiv većine tih lica već podneti optužni akti, da će suđenja početi za nekoliko dana, a da je Ministarstvo pravde u saradnji sa Ministarstvom zdravlja izradilo poseban plan za organizaciju tih suđenja kako nikome ne bi bilo ugroženo zdravlje.\nMinistarstvo pravde ranije je pravosudnim organima uputilo preporuke za postupanje u slučajevima u kojima lica, ne poštujući mere samoizolacije, čine krivično delo Nepostupanje po zdravstvenim propisima za vreme epidemije i krivično delo Prenošenje zarazne bolesti za vreme vanrednog stanja, navodi se u saopštenj\nIzvor: Južne vesti, RTS\npolicija vanredno stanje kazna kretanje cas


Sveobuhvatni android WMS - Kolibri W® - logistikaitransport.com\nKolibri W® softversko rešenje za upravljanje magacinskim poslovanjem, u potpunosti razvijeno od strane kompanije Micro BS, koja je poslednjih 10 godina prisutna na tržištu WMS proizvoda. Kao logičan nastavak stare priče, pored Kolibri T®, Kolibri M®, Kolibri R®, Kolibri S®, kombinacija mladog razvojnog tima i iskusnog menadžmenta dovela je do proizvoda podjednako primenjivog na srednje i velike magacine, proizvodne i logističke firme, koji koristeći najsavremenije tehnologije, lako prevazilazi sva ograničenja ranijih WMS sistema baziranih na Windows CA. Kolibri W® sastoji se od 2 nezavisne aplikacije koje u svojoj međusobnoj komunikaciji čine celinu. Pored operacija sa standardnim dokumentima prijem, otprema, popis, povrat, kao i pozicioniranja artikala, podržane su i operacije preslaganja, rezervacija, karantina, prijema iz proizvodnje, parcijalnih popisa i to sve uz praćenje sledljivosti artikala ili sirovina korišćenjem FIFO, FEFO algoritama.\nMobilni deo sistema čini aplikacija koja u kombinaciji sa ručnim terminalima predstavlja moćan alat za rad magacionera u magacinu. Zahvaljujući modernom dizajnu i intuitivnosti aplikacije proces obuke magacionera je višestruko skraćen i tranzicioni period mnogo kraći nego u predhodnim verzijama sličnih sistema, jer zapravo veoma verovatno sličan Android uređaj magacioner već poseduje. Pored toga aplikacija koristi najmodernije Cloud tehnologije koje omogućavaju rad u potpuno realnom vremenu i simultan rad više magacionera na istim dokumentima. Sva ažuriranja dokumenata su praćena adekvatnim porukama kao i vizuelnim izmenama kod svih korisnika sistema. Zbog fleksibilnosti Android OS, implementacija sistema je potencijalno omogućena na svim Android uređajima pa i na mobilnim telefonima/tabletima koji podržavaju opciju skeniranja 2D (QR) barkoda, što uz ograničenja po pitanju robusnosti hardvera i udobnosti rada dodatno snižava cenu sistema.\nCentralni deo sistema, namenjen rukovodiocima, služi za administraciju i kontrolu. Pored fukcionalnosti kao što su dodela dokumenata, njihova provera i korekcija, praćenje stanja zaliha na svim nivoima, otvaranje novih magacina, objekata, lokacija, omogućava i definisanje širokog spektra najrazličitijih izveštaja jer sa tim podacima može da prati i evaluira rad zaposlenih, kretanje nekog artikla kroz magacin, pregleda popunjenost pozicija i još dosta toga. Dugogodišnje iskustvo Micro BS-a izrodilo je integracije sa brojnim ERP sistemima. SAP u Gorenje distributivnom centru, Pantheon u slučaju Matis Nameštaja, zatim Navision, UPIS, BBIS su samo neki sistemi sa kojima Kolibri W® ima uspešne integracije.\nNa kraju, dobro je videti da se u Srbiji konačno rade sveobuhvatna logistička rešenja, sa velikim koeficijentom povrata investicije, a neretko ključna stvar za sigurnost poslovanja je činjenica da vam je autor softverskog rešenja direktno dostupan i sva dodatna podešavanja ostvariva.


Pronađena droga i improvizovana laboratorija - BIGportal.ba\nPronađena droga i improvizovana laboratorija\n25 Februara, 2022 25 Februara, 2022 059\nMuškarac čiji su inicijali E.K. /37/ iz Gračanice uhapšen je zbog sumnje da je počinio krivično djelo neovlaštena proizvodnja i stavljanje u promet droge, saopšteno je danas iz Ministarstva unutrašnjih poslova Tuzlanskog kantona.\nPrilikom pretresa kuće i pomoćnih objekata koje koristi E.K. pronađeno je više većih i manjih pakovanja sa drogom, određen broj sjemenki kanabisa, kao i oprema za proizvodnju droge.\nU improvizovanoj laboratoriji pronađen je određeni broj saksija sa zasađenim biljkama kanabisa visine od sedam do 60 centimetara, produžni kablovi, LED lampe, reflektori, grijalice, ventilatori, mjerač vlažnosti i tajmer, digitalna vaga, drobilica i drugi predmeti koji mogu poslužiti kao dokaz u kasnijem postupku.\nNakon kriminalističke obrade on će, uz izvještaj, biti predat Tužilaštvu Tuzlanskog kantona na dalje postupanje.\nPretres je izvršen po nalogu Opštinskog suda Gračanica, a o događaju je obaviješten dežurni tužilac Kantonalnog tužilaštva Tuzlanskog kantona.\nPoruka iz Rusije: Zapadu ćemo uzvratiti sankcije\nKorona u FBiH potvrđena kod 267 građana, preminulo šest pacijenata\nKonstrakta pokazala Evropi kako se muze krava\nKonstrakta: Daćemo sve od sebe da se nađemo u finalu


Omogućiti puno izvršenje programa za zapošljavanje\nSlužbu za zapošljavanje Kantona Sarajevo posjetio je Malik Garibija ministar rada, socijalne politike, raseljenih lica i izbjeglica. Prilikom posjete održan je sastanak sa direktorom Muhamedom Bektom, rukovodstvom i upravom Službe. Na sastanku je usaglašeno da ove godine fokus mora biti na pravovremenom izvršenju budžeta.\n“Iz godine u godinu prenosimo sredstva programa namijenjena za zapošljavanje građana, ponašamo se kao da ovo nije jedan od najvećih problema našeg društva. Od Službe za zapošljavanje tražimo da ove godine riješe sve zaostale programe i da za tekuću 2019. godinu kreiraju programe čije će trajanje omogućiti pravovremeno izvršenje. Ministarstvo će sa svoje strane omogućiti pravovremeni protok dokumentacije i pravovremene pripreme za narednu godinu”, poručio je Garibija.\n“Pred nama je imperativ da značajna sredstva koja imamo na raspolaganju investiramo tamo gdje je to najpotrebnije državi. Ova sredstva se mogu iskoristiti za višestruku korist građana i nezaposlenih osoba. Partnerskim odnosom ubuduće ćemo zajednički kreirati programe usklađujući ove potrebe”, poručio je Garibija govoreći o planovima Ministarstva za Službu.


Predstavljanje Konkursa za finansiranje omladinskih projekata\nZrenjanin, 19. April 2012. PR Objave: Najava -\nŠef odseka za saradnju sa mladina, Zorica Labudović iz Ministarstva omladine i sporta u saradnji sa Omladinskim klubom Novog Bečeja - Resurs centrom za srenjebanatski okrug predstaviće u petak 20.4.2012. godine Konkurs za finansiranje omladinskih projekata u cilju podsticanja aktivizma i volonterizma mladih u okviru programa "MLADI SU ZAKON". Predstavljanje konkursa mladima iz srednjebanatskog okruga održaće se u Kulturnom centru Zrenjanin, Narodne Omladine 1 sa početkom u 13 časova.\nDa bi se stvorili uslovi da se podrže aktivni mladi ljudi koji žele da doprinesu boljem životu u mestu u kome žive, Ministarstvo omladine i sporta je 2010. godine pokrenulo program "MLADI SU ZAKON" i u saradnji sa Resurs centrima u 25 okruga Srbije i finansiralo 178 omladinskih volonterskih akcija realizovanih u 91 opštini i gradu u Srbiji. Tokom ovog programa, mladi su aktivno bili uključeni u proces izrade i promocije Zakona o mladima, a program je omogućio i da oko 270 različitih udruženja mladih i neformalnih udruženja mladih prođe obuku za pisanje projekata.\nKonferenciji za štampu prisustvovaće i učesnici programa "MLADI SU ZAKON", koji su 2011. godine sprovodili svoje volonterske akcije i uradili mnogo za svoje lokalne zajednice, kao i predstavnici Resurs centra Omladinski klub Novog Bečeja za srednjebanatski okrug koji će moći zainteresovanima da obezbede sve dodatne informacije o konkursu.\nBilo bi nam veliko zadovoljstvo ukoliko bi ste svojim prisustvom pomogli ovaj konkurs dobije odjek kakav zaslužuje. Mladima treba pomoći da menjaju svoju sredinu, jer kada mladi nešto menjaju, menjaju na bolje!\nNaziv: Omladinski klub NBO\nGrad: Novi Bečej 23272\nekonomija, aktivizam, finansiranje projekata, mladi su zakon


Sirijski predsjednik Bašar al Asad ubacuje glasački listić, Damask, 13. april 2016.\nU Siriji se u srijedu održavaju paralamentarni izbori, drugi od izbijanja rata u ovoj zemlji. Predstavnici opozicije kao i zapadni lideri smatraju da su izbori nezakoniti i provokativni. U međuvremenu, došlo je i do novog incidenta na sirijsko-turskoj granici.\nOpozicija bojkotuje izbore tvrdeći da su neregularni i provokativni, jer se održavaju u trenutku kada se u Ženevi nastavljaju pregovori o okončanju petogodišnjeg sukoba.\nBirališta su otvorena na teritoriji koju kontroliše vlada predsjednika Bašara al Asada, a koja čini jednu trećinu ukupne površine države.\nOko 60 odsto stanovništva Sirije, koliko živi na teritoriji pod kontrolom Vlade predsjednika Al Asada, za novi saziv parlamenta od 250 članova bira između 3.500 kandidata.\nZa druge po redu parlamentarne izbore od izbijanja rata u zemlji dokumente za izbornu trku podnijelo je čak 11.000 kandidata, ali je veći dio kasnije odustao.\nOčekuje se da će stranke predsjednika Bašara al Asada zadržati većinu u parlamentu. Za predsjednika Sirije ovi izbori od posebnog su značaja.\n"Istina je da je ovo prvi put da predsjednik republike i njegova supruga koriste ustavno pravo da glasaju na parlamentarnim izborima. Oni su obično usmjereni na izbor pojedinaca koji će kasnije da predstavljaju narod. Međutim, u sadašnjoj situaciji parlamentarni izbori imaju drugačije značenje. U ratu smo već pet godina, ali teroristi nisu uspjeli da ostvare glavni cilj, odnosno nisu uspjeli da unište temelj društva na kojem počiva nacionalni identitet Sirije", izjavio je Al Asad.\nKako prenose svjetski mediji, pojedini glasači podržavaju izbore koji se, kako su naveli, održavaju u periodu kada je zemlja razorena ratnim sukobima.\nUpravo zbog toga smatraju da je izuzetno važno da narod izabere svoje predstavnike, a po prvi put pravo glasa imaće i vojnici.\nIzbori, Damask, 13. april 2016.\nParlamentarni izbori održavaju se svake četvrte godine, a vlada u Damasku tvrdi da su u skladu sa Ustavom, kao i da su odvojeni od mirovnih pregovora u Ženevi.\nMeđutim, opozicija je mišljenja da izbori dodatno utiču na ionako nepovolju klimu za pregovore u cilju okončanja petogodišnjeg sukoba.\nPredstavnci opozicije doputovali su u Ženevu u utorak, dok su vladini predstavnici najavili dolazak tek u petak.\nNepovoljna pregovaračka klima, kao i borbe u pokrajini Alep kako prenosi BBC, ugrožavaju šestonedjeljno primirje dogovoreno u Ženevi, a uz posredovanje SAD i Rusije.\nSpecijalni izaslanik UN-a za Siriju, Stafan de Mistura upozorio je da je neophodno da predstavnici vlasti i opozicije u novom krugu razgovora postignu konkretne rezultate.\nGranate na turski pogranični grad\nU međuvremenu, granate ispaljene iz pravca Sirije pogodile su turski grad Kilis. Granatiranje ovog pograničnog grada, iz pravca teretorije koju kontroliše militantna grupa Islamska država Iraka i Levanta (IDIL), traje već treći dan.\nGranate su pogodile prazno polje u blizini Kilisa i nije bilo ljudskih žrtava, potvrdio je za Rojters gradonačelnik Hasan Kara.\nPremijer Turske Ahmet Davoutoglu izjavio je da su turske snaga na ovo granatiranje uzvratile vatrom, dok je ranije medijima saopštio da je od početka nedjelje u granatiranju grada Kilis povrijeđeno 20 osoba, dok je jedna smrtno stradala.